text:
URATACA CENTER Special di awe: Curry Chicken, Aroz, Salada y Banana Dialuna Augustus 20, 2012 - Edicion-7 Vol.1886 Sta. Cruz # 110
Tel: 585-9500 Fax:585-0951 - E-mail: solodipueblo@gmail.com
1.50
PABIEN ARUBA! ARUBA CAMPEON LATINO AMERICANO Y SUB CAMPEON MUNDIAL
Afl. 10.00 (di 12 pa 3pm) Tel: 585-5212
Hospital a confirma caso lamentabel y a haci denuncia
Accion relampago di polis na un cas na Rooiweg
Team di Special di “Joy Riding” ta para auto horta na Primavera
Parlamentario Booshi Wever: AWOR DIALOGO SOCIAL TA TUMA DECISION CU PARKE URIRAMA TA BIN TOCH!
Na Boegoeroei : Dama maltrata, encontra mey mey caminda Ambulance a hibe hospital
Diasabra: Polis a cuminsa cu control ariba autonan na venta staciona na rotondenan
Conocido di polis, Chuckie, deteni na Pos Chikito
Dialuna Augustus 20, 2012
Pagina 2
MEP TA FELICITA TEAM DI ARUBA CU TREMENDO RESULTADO NA SERIE MUNDIAL DI JUNIOR LEAGUE SUB: ARUBA TA CAMPEON LATINO AMERCANO Y SUB CAMPEON MUNDIAL
STA. CRUZ -Partido MEP ta felicita e hungadornan cu a representa Aruba na serie mundial di Junior League cu a sa di gana e titulo di CAMPEON di Latino America
Dos homber a busca pa bruha polis STA. CRUZ -- Diasabra pa 5:19, polisnan durante patruya banda di e dam na ex - Indian Rock Garden, a mira un auto para cu luz paga y na un manera straño. Polis a acerca e auto y ora cu nan a yega cerca, e chauffer a cende luz y kier a bay for di e lugar, pero polisnan a cera e auto y a bay papia cu e chauffeur. I.C. naci na Hulanda di 26 aña y a puntr’e kico e ta haci ey. El’a bisa cu e ta sosega un rato. Despues cu polis a controla e auto, nan a mira algo ta move bao di e auto. A resulta cu ta e homber D.Q, naci na Aruba di 48 aña. Polis a puntr’e kico e ta haci bao di e auto, y el’a bisa polisnan cu e kier a test e polisnan pa mira si nan ta alerta. Tanto e homber Q. como C. a keda bon gescual pa nan comportacion. Polisnan a sospecha cu nan dos tin relacion cu otro, na e manera straño cu nan a comporta. Polis a hala Q. su atencion riba su manera di actua y a bise cu e por tin consecuencia malo pe. El’a wordo severamente gescual y a bise pa no haci esey mas. El’a comprende.
y SUBCAMPEON mundial. Aruba mester a gana teamnan fuerte di Latino America y Caribe, despues a gana China, Italia, Canada y finalmente Mexico,
esey ta haci e team di Aruba e berdadero Campeon Mundial. Nos deportistanan a sa di uni henter e pueblo di Aruba, especialmente riba diasabra pa e wega
di mundial y apesar cu nos team no a gana e wega ey, nos tur ta sumamente orguyoso pasobra tur esnan cu a mira e wega sa ken e campeonnan ta. Pabien na e
deportistanan y nan entrenador- y coachnan. Boso a representa boso Pais y boso continente dignamente y nos tur ta orguyoso di boso.
Dialuna Augustus 20, 2012
Pagina 3
Bo Guia Deportivo ta informa!
Aruba a termina Sub-Campeon di Mundo den e edad di 13-14 aña STA. CRUZ -Orguyosamente nos mester anuncia cu Aruba a termina Sub-Campeon di Mundo den e edad di 13-14 aña. Lamentablemente nos a cay cortico den e final di e partido unda Aruba a wordo malamente castiga door di e Umpirenan Mericano. Masha hopi reacion na Aruba y di ESPN mes cu algun call tabata gewoon weg malo. Asina mundo por tuma nan propio conclusion di e barbaridad aki. Aruba a sa di bringa despues di tabata perdi, a bin empata e partido y mester a bay den extra inning pa demostra cu nos muchanan no ta entrega y a hunga pa nos patria tan stima. Nos kier a gradici un y tur cu a compaña nos y a manda nos mensahe positivo durante tur e partidonan. Despensa nos si
acaso nos por a lubida un paar di nomber durante e partidonan. Tambe nos kier a gradici e team Campeon di 107.5 / 95.1 / 101.7 / Diario y Tele Aruba cu a kere den Guia Deportivo y traha como un famia uni pa Aruba. Otro aña e Latino Americano lo ta na Aruba y nos ta spera cu e Liganan cuminsa tempran cu e preparacion cu selecciónnan. Nos ta spera cu Aruba pone 6 Umpire di Aruba den e final y stop hunca Papa di Roma cu otro mester haci’e. Si na Merca por, anto na Aruba mester por tambe. Ta despedi e Crew completo di Guia Deportivo y cu Dios bendiciona boso tur ricamente. Nos por a comprende cu Aruba ta yega dialuna rond di 2.30 cu US Airways. Saludos Deportivo
Accion relampago di polis na un cas na Rooiweg A bin topa cu varios auto, aparentemente horta
STA. CRUZ -Diasabra mainta tempran un patruya di San Nicolas a presenta na un adres na Rooiweg unda a bin topa cu varios auto, aparentemente horta. Mesora a solicita pa takelwagen, joyriding team y recherche. A confisca varios auto y ta investigando e caso aki cual lo por ta hopi interesante. E autonan cu a ser confisca ta: un Toyota Yaris, un Nissan Sentra y tambe un Toyota Starlet. Nos lo sigui informa.
Dialuna Augustus 20, 2012
Pagina 4
Bisiñanan atento a bati alarma di huma cu tabata sali di apartamento
STA. CRUZ -- Diasabra merdia a drenta informe cu tin huma saliendo for di un apartamento den Janzstraat. Mesora a dirigi tanto polis como bombero pa e sitio. Na yegada di e patruya, nan a bin comprende cu ta trata di un candela den
un apartamento di cual e habitante no tabata na e sitio. Na yegada di bomber, a bin descubri cu tabata trata di un caso di un weya di soppi cu a ser laga riba candela y a lubida riba dje. E cas a haya daño di huma.
Homber burachi ilegal, haciendo fastioso STA. CRUZ -- Diadomingo pa 12:43, central a manda polis den De la Sallestraat pa un pelea. Na yegada a resulta cu ta trata di un pareha. Polis a mira cu e homber R.G. naci na Santo Domingo tabata fuertemente bao influencia di alcohol y tabata haci hopi fastioso. Polis a papia cune y e no por a duna ningun papel di identificacion. El’a keda deteni pa buracheria riba caminda publico y tambe pa ilegal.
Team di Special di “Joy Riding” ta para auto horta na Primavera STA. CRUZ -- Diasabra merdia team special di Polis, asigna pa “Joy Riding” a logra para 3 persona den un Nissan Sentra getint. Prome cu esey a tuma un persecucion chikito cu a bin termina dilanti Primavera 228. E tres personanan a ser transporta pa warda como sospechoso. Na e sitio a presenta tambe STOHD pa asina tuma vinger afdruk ariba e auto. Takelwagen di Papito Towing a presenta tambe pa transporta e auto pa warda. Un palabra di elogio ta bay tambe pa e Team Special aki y cu nan sigui gara mas di e sorto di hendenan aki. Nos sa tambe cu Aruba ta infecta cu sorto di hende cu no ta worry cu e daño cu nan ta laga atras, ora nan horta un auto di un famia.
Dialuna Augustus 20, 2012
Remetido
Hospital y Compania di Limpieza ta keda responsabel pa e “ porkeria “ cometi na Hospital
Senor Redactor Na momento cu e noticia aki a wordo publica door di media, encuanto di e sushedad di marca mayor haci door di un empleado di un compania di limpieza cu ta traha na hospital, bo no por imaginabo e disgusto masha horibel mes cu un bishitante, paciente, empleado(a) of docter of specialista ta haya na momento cu e pensa so cuanto biaha el’a usa e “ perculator “ pa keinta awa of traha te of koffie??. Esaki ta un caso masha masha vies mes cu NO mag di keda scondi of tapa door di hospital. Tanto hospital y alavez e compania di limpieza cu tabata tin e persona aki den su servicio no mag simplemente “ retira “ e persona aki. Aki ta un DAÑO masha grandi a wordo cometi den un hospital, locual e cabayero aki a haci. Sushamento di muraya cu sushedad humano, masturba y despues Dios sa na unda el’a tira esaki y cuanto tempo e tin ta haci esaki, orina den perculator cual ta ser bisa cu ta solamente esun den sala di conferencia di hospital e tabata orina, pero ken por duna e siguranza di esey cu ta den e perculator ey so el’a orina y Dios sa mas kico el’a haci. Aki ami ta kere cu un investigacion grandi mester tuma lugar door di e Departamento di Salubridad Publico, mirando e hecho e acto cu e persona aki a comete cu si esaki no tabata tin consecuencia fatal pa algun di e pacientnan cu tabata of ta ainda interna den Dr. Horacio Oduber Hospital. Na otro pais cu no ta Aruba hospital lo mester a soporta e daño y perhucio cu lo a bin den su direccion di sumanan grandi di placa. Pueblo awor lo kier sa awor di parti di gerencia di hospital kico nan ta bay haci awor!!!!! Cuanto tempo e cos asqueroso tabata pasando den hospital???? Y dicon ningun hende no a cay ariba e comportacion di e persona aki???? Ki tipo di control ariba e persona aki a wordo haci prome cu a tum’e na trabao, pasobra a wordo publica den media cu e persona aki ta un homosexual y tabata tin problema cu su pareha!!!! Awor con confiabel un persona asina ta pa lague traha na hospital....... e compania di limpieza no a tuma nota di esaki????. Awor ta kende nos como pueblo mester pone responsabel pa locual a pasa akinan??? Mi ta kere den un instituto manera hospital ariba e parti di seguridad a faya barbaramente y special ariba e aspecto di higiena door ningun hende no por bisa awor cu for di ki tempo e persona aki tabata “ bezig “ cu e actonan bochornoso aki. Mi ta kere cu siguramente hospital dr. Horacio Oduber y tambe e compania di limpieza cu tabata tin su personal ta traha na hospital mester mester bin pa dilanti y pidi na pueblo di Aruba un dispensa pa locual a pasa akinan. Pueblo no mester laga e asunto aki muri, mester exihi of demanda pa tur dos instancia bini pa dilanti y duna pueblo cuenta kiko precisamente a pasa akinan. Pasobra nos tur a kere cu nos hospital ta un hospital limpi y desinfecta cu reglanan di higiena halto. Pero awor mirando kico a pasa nos como paciente of bishitante lo pensa dos (2) biaha prome cu nos dicidi cu nos lo bay saca awa cayente for di un perculator na cualquier parti di hospital pa sea traha un tiki thee of koffie. Dios spaar e pacientnan!!. Te na un otro biaha!!!
Pagina 5
Dama latina ta gara su pareha den auto con la otra… Un gritadera formal a sigui latina lo a sigui su pareha y a bin haye cu un otro dama den auto. E dama su fuse a bula y bo por a scucha full e dictionario di palabra malo na Spaño. Un rato e homber a core bay den baño y despues di basta rato a sali bek. E otra a keda gewoon sinta den auto wanta tur e gritadera y insulto di e muher latina. E ora ey e muher a exigi su pareha e placa cu e lo a gasta cu ne. E tabata bisa: “Asina aki bo ta bay Sta. Cruz pa traha” ? E homber no tabata sa unda pa a hinca su cara. Tur hende tabata drenta sali y tabata waak kico ta pasando. Te hasta un meneer a bisa e señora pa no papia asina y pa e calma pero ta mas razo el’a bira. E meneer a haye ta subi su auto y bay. E dama latina, prome cu el’a bandona e sitio, a bisa e homber, su pareha cu e lo bay paga bek tur loke el’a haci’e. E otro dama cu a keda sinta den e auto, no a bisa niun palabra. Te hasta nos tin entendi cu probablemente lo ta trata di un Arubiano. Tabata un show ‘a la Laura’, pero di berdad y aki na Aruba. STA. CRUZ -- Diasabra marduga rond di 1’or di madruga tabata tin un
gritamento di otro mundo na Valero Oranjestad. A resulta cu un dama
E imagen nan ta di Blackberry,tabata un momento espontaneo.
Voogdijraad a bay cu baby cu mama a laga atras STA. CRUZ -- Diasabra 11.25, Central ta manda patruya di Playa na un cas na Tanki Leendert pa un problema den famia. Na e cas polis a papia cu e hombr J.T. kende a bisa cu e tin un yiu muher J.M.T cu tin tres dia sin bin cas. El’a bisa cu e yiu tin un baby di 1 aña y un paar di luna y a lague na cas di un tanta. Awor e tanta a bisa cu e no por mira mas pa e baby y a trece na cas di J.T. kende tambe a bisa polis cu e tampoco por mira pa e mucha, como cu e tin cos di haci. Polis a reconoce e homber como
un persona cu ta usa droga y ta cana den Noord. E homber J. a bisa polis cu su yiu homber ta cu algun persona cu ta bezig ta prepar’e pa e guli bolita pa e hiba Hulanda. Segun e tata, su yiu no tin paspoort, door di cual e no a viaha ainda. Centrale Post a tuma contacto cu Voogdijraad y a papia cu e manager, kende a manda su personal atardi na e cas pa busca e mucha. Tambe polisnan a wordo poni na haltura si encaso por tin problema, pero nan a bay cu e mucha sin ningun problema.
Dialuna Augustus 20, 2012
Pagina 6
Think Green?... No na Aruba! construi un parking lot masha grandi mes pa un negoshi cu ya su edificio ta casi full lanta ey mes. Nos ta puntra si Gobierno tabata tin caminda di cana pa preveni cu e dushi naturaleza di Aruba por keda preserva. Nos ta wonder si no tabata tin posibilidad pa laga sikiera algun mata grandi pa duna sombra riba e parking- lot. Nos no ni kier pensa cuanto di nos animal domestico a perde nan habitacion aki. Ta tristo pa mira con tur e resto di e mondi a
STA. CRUZ -- Tanto cu e gobierno aki ta predica e filosofia di “think green” y ta gasta miyones di nos placa (placa di pueblo) pa conferencia di Al Gore, trece Wubbo Ockels cu su boto, pero ora nos reportero a pasa na Noord, banda di Compleho Frans Figaroa, na parti zuid di e cruzada Caya Frans Figaroa / Bubali, a constata cu un gran parti di un mondi a wordo rosa totalmente. Ta tristo pa mira con un gran pida di mondi a bay perdi. Segun nos a comprende, e tereno rosa lo wordo usa pa
wordo poni riba algun bulto grandi cla pa wordo tira na dump. Pero mirando cu aki ta trata di comerciante grandi, nos lo no keda asombra si en caso mester sali afor cu tur e rosamento di tereno a tuma lugar cu bendicion di Minister Presidente, Mike Eman mes. Con cu sea cu bin, cu tanto placa malgasta pa promove e “Think Green”... un gran pida di nos naturaleza a bay perdi atrobe ... THINK GREEN...pero NO na Noord.
Dialuna Augustus 20, 2012
Pagina 7
Nissan Sentra horta for di Janzstraat haya algun minuut na Tamarijn Pero completamente kima
STA. CRUZ -- Diasabra madruga un ciudadano a yama raporta na polis cu nan a caba di horta su auto Nissan Sentra shinishi y a bay cune. Mesora a pasa e mensahe aki pa tur patruya riba caya tuma nota di esaki. Apenas
algun minuut despues un patruya a haya holor di huma na Tamarijn y ora a bay controla, a bin haya e Nissan Sentra aki completamente kima. Naturalmente despues cu nan a horta varios parti di e auto.
Conocido di polis, Chuckie, deteni na Pos Chikito
STA. CRUZ -- Diasabra mainta tempran a drenta informe di cu e conocido di polis “Chuckie” lo ta coriendo irresponsablemente cu un auto horta. E tabata coriendo cu arma den e auto. Mesora a alerta e patruyanan pa tira bista. Un rato despues un patruya a logra señal’e na Pos Chikito. Nan a pare y a deten’e. Den su poder e tabata tin un revolver cu a resulta di ta di aire. Tambe nan a haye cu atributonan, droga y varios tipo di arma blanco. Polis a confisca tur esakinan y a solicita takelwagen pa e Yaris, procedente di ladronicia. Polis ta investigando e caso aki.
Dialuna Augustus 20, 2012
Pagina 8
THE NEXT GENERATION Android awor na MIO!
STA. CRUZ -- Manera ya ta costumber caba MIO regularmente ta keda update nan stock cu productonan di ultimo tecnologia na e mihor prijs. Asina aki MIO a logra haya e tablet COBY Android 4.0 Ice Cream Sandwich cuminsando na solamente Afl.199,! Adroid 4.0 Ice Cream Sandwich ta e platform nobo cu Android a saca pa entre otro celular, tablets y mucho mas. E ta traha abase di kico tur hende gusta mas di Android, manera e opcion pa haci multi fuctionnan, manera facil pa adapta bo homescreen nan manera abo kier, facil pa instala widgets y tambe por comunica na un manera nobo pa asina por comparti files nan mucho mas facil. Cu e introduccion aki Adroid ta keda lider y esun mas avanza den mundo di tecnologia y MIO ta trece esaki pabo. Pasa awe mes na MIO Cayena Mall pa admira e Tablet nan nobo aki cuminsando na un prijs di solamente Afl. 199,- sin contract, sin restriccion, sin tarifa scondi y sin costo adicional! Mientrastanto cu bo ta hunga cu nos tablet nan nobo bo por goza di un Coffee completamente GRATIS! MIO ta e unico compania na Aruba cu no ta mara bo na ningun
contract. Banda di trece lo di mas moderno den mundo di tecnologa MIO ta ofrecebo e mihor y mas confiabel Wireless Internet na Aruba sin tin mester di firma contract nan of restriccion nan. Banda di esaki no tin limite di uso, dus bo no ta wordo cobra extra ora bo pasa cu dataplan. No tin tarifa scondi ni ningun costo adicional. Bo por amplica pa MIO su servicio di Wireless Internet na MIO Cayena Mall, MIO Dragon Store y MIO Arucell. Djis pasa cu un ID valido y haya bo modem of MiFi completamente GRATIS! Solamente mester paga pa activacion di Afl.49,- y bo pakete di data. (4GB – Afl.69,- /8GB – Afl.99,/15GB – Afl.145,-). Cada pakete di MIO ta valido pa 30 dia. Si durante e 30 dia nan aki surpasa e dataplan MIO no ta desconectabo pero bo por sigui goza di wireless internet te ora e 30 dianan pasa. Si lo aplica e “Fair use Policy” unda cu lo baha e velocidad di internet un tiki pero cu toch por sigui goza di conexion di Wireless Internet. Pa mas information bishita e tienda di MIO of yama 583-0077 pa mas informacion. Tambe por subi nan website www. mioaruba.com of nan MIO Aruba fan-page riba Facebook.
LIDER DI MEP, MR. EVELYN WEVER- CROES:
PABIEN NA SAN NICOLAS CU APERTURA DI SCHOOL HAVO/ VWO PUBLICO
STA. CRUZ -- Siman pasa Colegio San Nicolas a celebra su 35 aniversario, cu na mes momento tabata un momento unico ya cu a haci apertura di e school nobo di HAVO VWO publico pa San Nicolas. Lider di Partido MEP, mr. Evelyn Wever- Croes tambe tabata presente na e momento special aki, durante su recorido
na diferente school riba e prome dia di school. “Mi ta contento di mira e proyecto aki realiza y mi ta sigur cu e lo trece un competencia sano riba e nivel aki di HAVO y VWO, algo cu ami personalmente ta kere cu ta bon. Di un banda ta un lastima cu a separa e dos schoolnan di Colegio Arubano for di otro, pero asina por duna mihor
guia na studiantenan. E problema cu Colegio Arubano na Playa ta cu e ta demasiado grandi y e infrastructura no ta optimal. Esey ta pone cu e guia cu mester duna e studiantenan, no ta optimal, apesar cu docentenan ta haci esfuerzonan sobrehumano. Mi ta spera cu Colegio Arubano San Nicolas tambe haya e atencion necesario. Mi a conversa cu director di school, sr. Johnny Fingal y mi ta sigur cu e y su team di docente lo sa di haci e proyecto aki un exito. E sosten cu e cuerpo di docentenan tin di e comision di mayor, ta esencial y na Colegio San Nicolas nos por a mira cu e comision di mayor ta hopi entusiasma. Ami mes a forma parti di varios comision di mayor na schoolnan di mi yiunan y mi sa con importante e ta pa mayornan tambe sinti cu nan por duna nan parti y cu docentenan por tin e sosten di mayornan. Un era nobo a cuminsa na Aruba y pa esey mi kier felicita e pueblo di Aruba en general y e pueblo di San Nicolas en especial”, mr. Evelyn Wever- Croes a conclui.
Dialuna Augustus 20, 2012
Pagina 9
Tin cupo habri pa muchanan interesa
YMCA Aruba ta sigui ofrece programa “Tra’i Merdia” na comunidad Y’s Care pa muchanan y Y’s Teen pa hobennan
STA. CRUZ -- Awor cu aña escolar a inicia atrobe, hopi mayor ta
pendiente pa un bon lugar unda pa laga nan yiunan despues di school
merdia. YMCA como tal tin un amplio experiencia den e ramo aki y tin
algun cupo habri ainda pa muchanan interesa. Pa hopi aña caba YMCA
Dakota y YMCA San Nicolas ta bon conoci den comunidad pa ta e prome trai’ merdia na Aruba pa muchanan entre 4 pa 12 aña di edad. E programa Y’s Care, ta ofrece “huiswerkbegeleiding”, actividadnan recreativo e y deportivo pa muchanan. Tin orario stipula pa huiswerk y despues e muchanan por forma parti di de diferente actividadnan duna na YMCA. Banda di esaki YMCA tambe tin locual ta wordo yama Y’s Teen. Aki hobennan entre 12 y 16 aña ta den un ambiente sano despues di scol. Nan ta haya oportunidad di haci huiswerk y despues participa na actividadnan ofreci na YMCA. Banda di esaki YMCA ta percura pa durante aña tin diferente seminario pa hobennan por haya diferente tools cu lo contribui na nan desaroyo. Di e forma aki YMCA ta invita tur persona interesa pa yama YMCA na 5823072 pa mas informacion. YMCA trahando pa comunidad di Aruba!
Dialuna Augustus 20, 2012
Pagina 10
Ladron a bay cu yabi y cartera
STA. CRUZ -- Diadomingo pa 4:50, Central a manda polis na un negoshi na Pos Chikito pa un ladronicia. Na e sitio, polis a papia cu e muher A.D. ,kende a bisa cu ladronnan a bay cu su cartera y su boshi di yabi cu e tabata tin riba e bar. El’a bisa cu el’a bay baila laganan eyriba y ora cu el’a
bolbe, e no a haya nan mas. E ta sospecha cu ta tres Colombiano cu ta sinta eynan a bay cu nan. El’a bay nan tras y a mira cu nan a drenta den un auto SUsuki Swift A-49947. Polis a controla e number y e chauffeur ta biba na Santa Cruz. Polis a tuma su keho.
Mientras cu doño ta sinta den snack, ladron a bay cu su auto STA. CRUZ -- Diasabra pa 1.00, e homber A.C.B. a bay warda di Shaba y a haci denuncia di ladronicia di su auto. El’a bisa cu e tabata sinta den Ambiente
Snack y a mira cu e luznan di su auto a cende. Ora cu el’ sali pafor, el’a mira un homber y un muher bay cu su auto. Polis a tuma su keho.
MADURO HEAVY EQUIPMENT N.V.
Santo pa Basha, Santo pa Pleister, Crushed Sand, Piedra, Tera pa Mata, Graniet. Tambe nos ta Rosa
Tereno, Coba Pos y Fundeshi.
ROOI BOSAL 49 TEL.: 585-1708 FAX.:585-6299
Parlamentario Booshi Wever: GOBIERNO TA HORTA NOS PUEBLO Y GREMIONAN TA APOYA NAN!
PA COLMO AWOR DIALOGO SOCIAL TA TUMA DECISION CU PARKE URIRAMA TA BIN TOCH! STA. CRUZ -- Ya den diferente comunicado anterior mi a bisa cu e tarifa di awa y coriente MESTER baha cu minimalmente 33%, esaki a base di calculacionnan di WEB, kende ta e UNICO instancia cu, a base di su cifra- y proyeccionnan y cu su bista riba e operacion den WEB, por hustifica y responde pa un aumento, of - den e caso aki - un rebaho den e tarifanan di awa y coriente. Despues cu den campaña 2009 Mike Eman a HURA di baha e prijs di awa y coriente cu 25% ”from day one”, pa despues sigui cu otro 25%, durante 2011 al contrario nos a conoce un aumento barbaro! Mike Eman a sa di manipula e gremionan den e dialogo social di tal forma, cu nan a sucumbi pa NO baha e prijsnan conforme e desicion di WEB. Y cu esaki e gremionan ta duna Mike y su gang di Alibaba chance pa sigui derocha placa, mescos cu nan a apoya Mike pa e no a cumpli cu otro promesa di campaña, esta esun di kita e BBO! Pero sí a duna Valero un regalo di miyones!Pues sin exagera, mi por bisa cu e gremionan a hustifica e proceder di Mike Eman. Hecho ta keda cu Mike NO a cumpli cu e pueblo! Si nos pone e aumento barbaro di aña pasa y nos desconta e rebaho “chicken-feed” aki, e conclusion ta: e pueblo un biaha mas ta wordo manipula! Pues teniendo na cuenta e
prijsnan na 2009, y e aumento barbaro na 2011, e “rebaho” de facto ta djies un tapa boca (“dood-doenertje”), cu cua Mike un biaha mas a manipula e gremionan; tipo di manipulacionnan aki ta laga nos corda con e pueblo aleman a ser manipula pa e Nazinan den añanan 3040! E “master-brains” di e manipulacion durante e 2do guerra mundial, esta Klaus Barbie y Goebbels, ta keda chikito banda di e manipulacionnan di e gabinete Eman aki! Mi peticion na sindicalistanan pa sali na vanguardia di nan miembronan, y di pueblo di Aruba en general, aparentemente NO a haya oído, y hunto cu e gremio comercial, e gremio sindical a balia riba e musica di sonmontuno (manipulacion) cu gobierno a toka pa nan. Na mas cu un ocasion mi a denuncia cu den e dialogo social minister presidente sr. Mike Eman ta manipula e gremionan, di tal forma cu de facto personanan cu NO tin ningun mandato di e pueblo aki, ta tuma e tribilidad
di – hunto cu sr. Eman – tuma decisionnan cu definitivamente tin su impacto riba nos comunidad. Colmo di los colmos ta, cu fuera di e asunto di e rebaho di prijsnan di awa y corriente, describi aki’riba, awor a yega na mi conocimento cu e dialogo social ey lo a bay di acuerdo cu e projecto di mulina di biento na Urirama lo bin toch, mientras cu Parlamento - esta e unico representantenan legitimo di e pueblo aki - ya a cuminza discuti e projecto aki y Parlamento a dicidi pa poné ”on hold”! De facto ta pone un cuchui riba Parlamento! Nos tur ta corda cu hasta Presidente di Parlamento, sr. Paul Croes, na cierto momento a expresa su opinion riba e mulinanan aki, casi bisando “over my dead body!” Cu esaki un bez mas ta wordo demostra cu Mike Eman ta perde tur respet pa Parlamento, cu e sosten di e gremionan den dialogo social! Y e por sigui hasi esaki pasobra esnan cu ta sostené den Parlamento, t’ey pa sirbi e interes di e famia Eman! Y e 12 marionetanan no a stop Mike den pasado, y nan lo no stop e awor tampoco! E unico cu por stop e manipulacionnan aki, y e masacre di nos pueblo, ta e pueblo Arubano! Danki Dios cu pronto pueblo lo haya e oportunidad pa corre cu e gobierno aki y e pueblo lo haya e chance pa Re-Arubianiza Aruba!
Dialuna Augustus 20, 2012
Pagina 11
Mama no kier yiu muher rebelde mas na su cas E yiu kier a pega e cas na candela
STA. CRUZ -- Diasabra anochi a drenta informe di un pleito entre yiu cu mama na un cas na Companashi. Mesora a dirigi un patruya pa e sitio. Na yegada di e patruya, nan a bin encontra un situacion unda un yiu muher rebelde a pleita cu su mama. E yiu a purba
pega e cas na candela. E mama a bisa cu e yiu tin 17 a単a pero e ta asina rebelde cu tur ora e ta rebeldia contra e mama. E mama no kier entrega keho contra e yiu pero e no kier e yiu ey mas na su cas. Polis a papia cu ambos riba nan decision y comportacion.
CAFE DE PLAZA L.G. Smith Blvd. Tel. 5869955
ta busca: Cleaners CONTACT PERSON: ERNY HERNANDIS
Prome cu soicita of yama, mester pasa registra na DPL Seroe Blanco 4, cu un cedula of papel di Afl. 5 di Registro Civil Entre 7:30 - 11:00 mainta de Dialuna pa DIaberna
Diasabra:
Polis a cuminsa cu control ariba autonan na venta staciona na rotondenan
STA. CRUZ -- Diasabra a cuminsa cu control ariba autonan na venta, staciona na rotondenan. Un team special di districto di Sta. Cruz a haci e trabao aki. Rotonde Paradera tabata prome pa haya. Aki varios auto a ser hiba cu takelwagen pa warda di Sta. Cruz. Loke Polis nan a controla y lo sigui controla ta si e number ariba e auto ta cuadra y si e tin un plachi number si kiera ariba dje. Autonan cu plachi number cu no ta cuadra cu e vehiculo, lo ser hiba cu takelwagen di Polis pa warda. E ora e do単o lo mester presenta cu tur su papelnan na ordo y mustra cu e auto ta di bo. Tambe mas cu claro e lo tin su boet ta warde. Un do単o cu a mira Polis a cuminsa takel auto, a core busca un takelwagen priva pa move su auto for di e sitio. Asina diasabra merdia a sigui na varios otro rotonde mas, kitando vehiculonan cu no ta na ordo for di caminda. Di e forma aki tambe lo por haya sa si un auto en cuestion ta procedente di ladronicia of no. Rotonde Paradera a keda basta limpi awor.
Dialuna Augustus 20, 2012
Pagina 12
Drs. Booshi - Wever, Parlamentario Ciudadano: ASUNTO DI ASBEST, FUERA DI TA PARCE UN EPIDEMIA, AWOR BIRANDO UN CRIMEN CONTRA COMUNIDAD
SITUACION DI JOHN WESLEY COLLEGE NA SAN NICOLAS OTRO PRUEBA CU GOBIERNO TA HUNGA CU BIDA DI HENDE
STA. CRUZ – “Despues di e experiencianan cu asbest na St. Anna School na Noord y Mon Plaisir School na Playa, nos a pone tur cos den balance y nos mester a conclui den tur frankeza, cu e maneho di e (resto di) asbest ora cu mester deshaci di dje, a laga hopi di desea! Den un comunicado anterior mi a sugeri directiva di Colegio Cristo Rey na Brazil pa EXIGI cu e dak di asbest di e school wordo baha bao di instruccion y supervision di sr. Boekhoudt di Douhsar, un di e unico dos expertonan local den maneho di e stof y fibra di asbest. Mi ta spera cu e director di dicho scol lo sigui mi conseho, pa e no bira co-responsabel pa e consecuencianan di e eventual mal maneho di e asbest di SU school. Ora mi a kere cu gobierno, den persona di minister di salubridad, minister di enseñanza, minister di infrastructura, minister di finanzas, y minister president na cabez, lo a siña ALGO di e (mal) experiencianan aki, e berdad a bini manera un baño friu. A yega na mi conocimento cu recientemente e dak (di asbest!) di John Wesley College na San Nicolas tabata na beurt pa wordo bahá. Locual ta haci e caso di John Wesley College condenabel, ta e manera con e proceso a bay, cu ta pone hende kere cu kier “tapa cos”. Manera mi a comprende, lo no tabatin ningun clase di supervision (di experto!) ora di baha e asbest, ni ora di dump
esaki. E resto di asbest a wordo tira na un dump ilegal na Parish Hillweg, banda di tereno di golf na San Nicolas. Si mi informacionnan ta corecto, e propio ruman di minister Dowers tabatin e contract (via un stroman, mientras un otro compania cu no tin ningun clase di experencia riba con pa “handle” cu asbest, lo tabata encarga pa tira e sushi afor. E potretnan adhunto ta proba con “zomaar” ta benta e asbestnan kibra den un baki banda di school y banda di casnan eybanda y riba e tereno (habri) na Parish Hillweg! Mi tin entendi cu na cierto momento minister Dowers mes tabata presente ora e trabao tabata tuma
lugar. Pakico? Pa tapa cos? Mi tin entendi cu probablemente “nan” lo a “lubida” un of mas di e sheetnan riba tereno di e school, cu posiblemente mientras tanto lo por a wordo “opgeruimd” caba. Fuera cu aparentemente ningun bisiña a wordo avisa, alavez NO a traha di acuerdo cu e procedimento con pa deshaci di asbest! Ni ora di baha e asbest, ni pa loke ta trata e sitio unda a dump e material! Ta bon conoci cu na dump na Parkietenbos tin un lugar special pa dump e asbest. Testigonan ta comenta cu hende tabata trapa riba e asbest, sin realiza e posibel peliger, por ehempel ora e asbest kibra. Bao di e hendenan aki tabatin
tambe e trahadornan di e contratista, kende manera mi a indica ariba – lo tabata e propio ruman di minister Dowers! Un persona kende – manera mi ta comprende – lo ta debe belasting, pa cual motibo e NO por tin nada riba su nomber, pesey e mester usa un stroman! Anexo: 2 potret: Pregunta ta con e ruman, sin ningun clase di conocimento con pa trata asbest, por a haya e contract! Tabatin un destaho publico? Awa a pasa hariña dia bieu! Ministernan Dowers y Visser mester wordo poni personalmente responsabel pa e consecuencianan y e casonan di morto, cu sinembargo lo no cay pa awor, pero aki poco aña, como cu e cancer
ocasiona pa e stof y fibra di asbest, lo manifesta su mes no mas despues di algun aña! Pues aki no ta cu podiser e sernan humano cu a traha eynan, y esnan cu ta biba banda di school, y esnan cu ta biba banda di e dump ilegal na Parish Hillweg, por haya cancer! NO! nan SIGUR LO HAYA cancer! Y den a caso specifico aki, ta obvio cu masha hopi hende A ser someti na peligernan grandi pa wordo contamina cu e resto di asbest! Y esaki simpelmente pa culpa di e ministernan c o nc er ni. E x p o ni endo nos comunidad deliberadamente na efectonan dañino di asbest, mientras bo mester sa mihor, ta djis un otro crimen contra e pueblo, fuera di tur e otronan conoci! Ta keda na e trahador- y bisiñanan di e school y esnan banda di e dump ilegal pa demanda e ministernan aki, of gobierno den su totalidad, pa e consecuencianan y exigi daño y perhuicio, mientras comunidad mester exigi retiro di nan de inmediato. Y aki nos Parlamento ta na palabra! TA BASTA! Cu tur e sucedidonan anterior y pa colmo, awor kier core tapa cos? Esaki ta HISTORICO, expone nos hendenan na peliger di morto(sigur), y trata di haci como sifuera cu nada ta pasa! E actonan aki, mi ta considera actonan criminal cu no por ser tolera, sigur no, ora ta trata di actonan criminal cu ta wordo cometi door di ministernan!”
Dialuna Augustus 20, 2012
Pagina 13
Candela grandi na Seroe Blanco
Señora no a pone atencion cu el’a yega cruzada y a boks
STA. CRUZ -- Dabierna anochi un biaha mas ariba e cruzada pazuid di RCA un accidente a tuma lugar pa falta di duna preferencia. E señora na stuur di e Toyota Yaris ta yega y subi cruzada net ora e pickup Nissan ta yegando cerca. Polis y tanto Ambulance a presenta na e sitio. E dama a tabata keha di dolor na curpa. Personal di Ambulance a atende e señora na e sitio mes.
STA. CRUZ -- Diadomingo mainta a drenta informe di un candela di mondi basta grandi den e area di Seroe Blanco. Mesora a dirigi tanto Polis como Brandweer pa e sitio. Na yegada di e patruya, nan a bin encontra cu e candela cu tabata tin un area basta grandi domina. Na yegada di Cuerpo di Bombero, nan a cuminsa cu un plan di combate.
Cu 2 truck di cuerpo di bombero nan a domina e situacion y controla e candela pa despues pague completamente. Bon trabao di polis cu a tene e caminda cera pa asina auto no pasa riba e slangnan di brandweer. Den cercania e truck nobo mester a bay yena otro 1500 gallon di awa na un hydrant den San Barbola.
Dialuna Augustus 20, 2012
Pagina 14
Polis a para trio cu tabata core cu pickup sospechoso Number no tabata cuadra
STA. CRUZ -- Diasabra madruga e oficialnan di brigada motoriza atento a nota un pickup sospechoso riba Sasakiweg y a bay pare pa control’e, teniendo na cuenta cu un pickup blanco a ser horta algun ora prome. Tambe un otro informe tabata indica cu un pickup blanco basta bati tabata haci maniobranan peligroso banda di e hotzone y a primi un hende riba un otro
Na Boegoeroei :
Dama maltrata, encontra mey mey caminda Ambulance a hibe hospital
auto. Durante control a bin descubri cu e pickup su number no ta cuadra y e chauffeur no por a mustra ningun papel. E oficialnan a controla un pa un e ocupantenan y finalmente e chauffeur. No a nota nada straño na nan pero debi cu e pickup su documentonan no tabata na ordo, a confisca esaki mientras a laga e personanan bay na pia.
Resultado di loteria Diasabra 18 di Aug. : Big 4 – 9963
Diadomingo19 di Aug. :
Zodiac – 8772 Geminis
Big 4 – 4509
Super 4 – 6193
Zodiac – 2074 Tauro
Lotto di dia: 10 -17-19-24 – 27
Super 4 – 4193
Diario: 6096 6861 2873 Corsou: 5438 0854 2873
Lotto di dia: 27-05-09-06-24 Diario: 1341 9836 2898
STA. CRUZ -- Diasabra atardi a drenta informe cu tin un dama seriamente maltrata, benta canto di caminda di Boegoeroei. Mesora a dirigi tanto polis como ambulance pa e sitio. Na yegada di e patruya a bin comprende cu e dama a ser busca pa su ex na su trabao na hotel y a ser hiba
na Boegoeroei . Aki a start un discusion cu a bay completamente for di man. E ex lo a maltrate severamente y a lague benta mey mey di caminda. Na yegada di ambulance, nan a atende e dama y a hib’e cu urgencia pa hospital. E maltrato ta door di jaloezie.
Nos a logra haya un version di un familiar di e victima y nos ta presente: Informacion ta cu e agresor J.T. a bay busca su ex, A.G. na su trabao na hotel 15.00. El’a hib’e su cas cu ta keda na Boegoeroei na Noord y a maltrat’e brutalmente pasobra e tabata jaloers. E cos aki ta di dos biaha. Nos a yama polis di Noord pero nan no a bini. A yama polis di Playa pa conta e acontecimiento aki. E polis a bisami cu e ta bay yama recherche di Noord pa puntra kico a pasa. Despues e victima a yama su famia bisa cu e ta hopi malo mes y cu hende den vecindario a yama ambulance y cu e ta bayendo hospital caba. Despues nan a yama polis di Noord y polis a bisanan cu lo bay manda recherche na hospital. Despues e famia a contact e ruman muher di e victima pa bay na polis di Noord pa busca e yiu, pero no tabata kier duna e baby pero na final nos a hib’e. “ Esey ta loke a pasa si boso por hacimi un fabor waak kico nos por haci pa stop e cos aki. Semper hende ta dal muher y e cos aki ta bira na Aruba cada biaha un problema mas grandi.”
Dialuna Augustus 20, 2012
Pagina 14
Polis a para trio cu tabata core cu pickup sospechoso Number no tabata cuadra
STA. CRUZ -- Diasabra madruga e oficialnan di brigada motoriza atento a nota un pickup sospechoso riba Sasakiweg y a bay pare pa control’e, teniendo na cuenta cu un pickup blanco a ser horta algun ora prome. Tambe un otro informe tabata indica cu un pickup blanco basta bati tabata haci maniobranan peligroso banda di e hotzone y a primi un hende riba un otro
auto. Durante control a bin descubri cu e pickup su number no ta cuadra y e chauffeur no por a mustra ningun papel. E oficialnan a controla un pa un e ocupantenan y finalmente e chauffeur. No a nota nada straño na nan pero debi cu e pickup su documentonan no tabata na ordo, a confisca esaki mientras a laga e personanan bay na pia.
Na Boegoeroei :
Dama maltrata, encontra mey mey caminda Ambulance a hibe hospital
STA. CRUZ -- Diasabra atardi a drenta informe cu tin un dama seriamente maltrata, benta canto di caminda di Boegoeroei. Mesora a dirigi tanto polis como ambulance pa e sitio. Na yegada di e patruya a bin comprende cu e dama a ser busca pa su ex na su trabao na hotel y a ser hiba
na Boegoeroei . Aki a start un discusion cu a bay completamente for di man. E ex lo a maltrate severamente y a lague benta mey mey di caminda. Na yegada di ambulance, nan a atende e dama y a hib’e cu urgencia pa hospital. E maltrato ta door di jaloezie.
Nos a logra haya un version di un familiar di e victima y nos ta presente: Informacion ta cu e agresor J.T. a bay busca su ex, A.G. na su trabao na hotel 15.00. El’a hib’e su cas cu ta keda na Boegoeroei na Noord y a maltrat’e brutalmente pasobra e tabata jaloers. E cos aki ta di dos biaha. Nos a yama polis di Noord pero nan no a bini. A yama polis di Playa pa conta e acontecimiento aki. E polis a bisami cu e ta bay yama recherche di Noord pa puntra kico a pasa. Despues e victima a yama su famia bisa cu e ta hopi malo mes y cu hende den vecindario a yama ambulance y cu e ta bayendo hospital caba. Despues nan a yama polis di Noord y polis a bisanan cu lo bay manda recherche na hospital. Despues e famia a contact e ruman muher di e victima pa bay na polis di Noord pa busca e yiu, pero no tabata kier duna e baby pero na final nos a hib’e. “ Esey ta loke a pasa si boso por hacimi un fabor waak kico nos por haci pa stop e cos aki. Semper hende ta dal muher y e cos aki ta bira na Aruba cada biaha un problema mas grandi.”
Dialuna Augustus 20, 2012
Pagina 16
Fundacion Arubano di Esnan Visualmente Incapacita
Bo no por mira bon mas? FAVI ta para bo tras! STA. CRUZ -- Cu e
slogan aki FAVI ta inicia oficialmente dia 20 di Augustus su accion di donacion 2012. Tur aña FAVI ta acerca comunidad di Aruba henter pa haci un contribucion na nos fundacion, cu e meta principal pa recauda fondonan necesario pa asina FAVI por cubri si gastonan y tambe sigui brinda tur su servicionan na nos communidad pero specialmente na tur persona cu ta haya nan mes confronta cu un problema di bista cu por causa limitacion di bista of ceguera. E servicionan cu FAVI ta ofrece na e cliente cu problema di bista ta entre otro: - chekeo di bista, - guia den e uso
di medionan auxiliar, - lesnan di computer, type, braille, les di cushina, grupo di conversación; actividad social, manera FAVI-do (grupo di obra di man) y les di gym; - jobcoach. FAVI su servicio na clientenan ta completamente gratis y esaki ta danki na e donacionnan cu FAVI ta ricibi tur aña di e comunidad di Aruba en general, e comerciantenan y diferente club di servicio. E colectantenan di FAVI durante di e periodo di Augustus te cu December lo acerca e diferente donadonan cu nan tin ariba nan listanan. Si bo no ta un donateur
ainda y bo tin deseo pa bira un donateur, of contribui e aña aki, bo por haci esaki libremente door di yama 582-5222 of 582-5051. Bo nomber lo wordo añadi na un di e listanan di un colectante cu lo pasa un vez pa aña pa colecta bo persona. Pa haci un donacion por haci esaki libremente ariba nos cuenta di banco: RBC Royal Bank 31.36.612 y menciona accion di donacion 2012. FAVI ta gradici comunidad henter pa su aporte anual. Si bo tin problema di bista of bo bo mester di informacion tocante di bista, no vacila, FAVI tey pa brinda abo e guia necesario!
Published on Aug 20, 2012


c: text/html

text:
Pa medio di e comunicado aki Arubus kier a informa prensa y pueblo di Aruba completo cu awe 20 di april, 2017, nos lo ta introduciendo un ruta nobo cual lo bay facilita tur nos usuarionan di bus cu ta bishita MFA Paradera pa haci cualkier transaccion.
E ruta aki manera mayoria di nos busnan, lo sali for di nos stacion di Bus na Oranjestad y lo ta bayendo direccion MFA Paradera.
E ruta exacto direccion MFA Paradera lo ta: Saliendo for di stacion di Bus na Oranjestad, Weststraat, J.G. Emanstraat, Hendrickstraat, Caya Ernesto Petronia, De la Salle Straat te na rotonde Sero Blanco, Sero Blanco, rotonde Paradera, Paradera y termina na MFA Paradera.
E ruta pa regresa Station di Arubus na Oranjestad lo ta: Saliendo MFA Paradera, rotonde Paradera, Sero Blanco, rotonde Sero Blanco, De la Salle Straat, caya Ernesto Petronia, Koningstraat, rotonde Paardenbaaistraat, Paardenbaaistraat, Arubus Station Oranjestad.
E schedule cual nos lo ta coriendo ta lo siguiente:
E bus aki lo ta coriendo di dialuna pa diabierna segun e schedulenan publica aki, cual ta igual na e dianan di operacion di MFA Paradera. Cu e servicio nobo aki, Arubus kier a invita Aruba completo pa probecha e oportunidad aki na momento cu mester bay MFA Paradera pa haci cualkier transaccion, uzando nos bus y evita tur trafico rib’e careteranan.
Nos kier remarca cu e bus aki ta un bus cu servicio di Arubus y manera custumbra caba por paga uzando Smartcard di Arubus Awg 3,- of tambe pagando cash Awg 4.50,-.

robotstxt: allowed

filter: keep


text:
Biblioteca San Nicolas
Aparte di e establicimento na George Madurostraat BNA tin tambe un sucursal na San Nicolas. Esaki ta keda na Peter Stuyvesantstraat San Nicolas. Na 2007 e filial a celebra su di 55 aña di existencia.
Departamento
E sucursal na San Nicolas tin un departamento pa adulto y un biblioteca hubenil. Ambos departamento tin un coleccion grandi di buki. Pa fia buki na e filial aki e mesun reglanan y condicionan di BNA di Oranjestad ta conta.
Sala di estudio
Na San Nicolas tambe bo por studia den sala di estudio. Bo por studia bo mes material di estudio pero tambe por studia for di material di estudio di biblioteca.
Centro di Informacion Digital
Filial San Nicolas tambe tin 20 computer cu conexion di internet. Ora bo ta miembro di biblioteca bo por busca informacion gratis.
Actividad
E biblioteca di San Nicolas ta organisa tambe diferente actividad. Asina tin cada diaranson di 15.00 pa 16.00'or un merdia di actividad pa muchanan di 4 pa 12 aña. Ademas e filial aki ta tene den vakantie merdianan di conta cuenta y ta participa tambe na Festival di buki pa mucha. Na San Nicolas tambe bo por haya un recorido. Durante oranan di trabou bo por yama San Nicolas pa traha un cita.


text:
WILLEMSTAD – Diadomingo anochi Polis mester a bay Queen’s Minimarket pa un caso di maltrato cu mester a tuma lugar.
Na momento cu Polisnan a yega n’e sitio a bin haña un Chinees cu herida na altura di su cabez. For di investigacion cu Polisnan a haci n’e sitio ta cu un cliente a cumpra un carchi telefon y aparentemente e no a haña esaki y na momento cu el a bay reclama e Chinees a start un discusion y pone cu e cliente a rabia y manda e dama Chinees cu bloki.
Investigacion ta continua den e caso aki p’asina pone man riba esun cu a haci su mes culpabel.


text:
DEN HAAG, Hulanda – E agentenan cu tabata envolvi den e aresto fatal di Mitch Henriquez lo bay den apelacion contra di nan sentencia. Esaki a wordo informa door di nan abogadonan. Aña pasa e agentenan aki a wordo condena na un castigo condicional di 6 luna, cu un periodo di prueba di 1 aña.
“Ambos agente no ta di acuerdo cu e sentencia. Nan defensa ta di opinion cu nan mester a wordo declara liber di tur acusacion”, segun e abogado di e agentenan.
Henriquez a fayece un dia despues di a wordo deteni na un festival di musica na Den Haag, na final di Juni 2015. En total tabata tin 5 agente policial envolvi pa a contene Henriquez di 42 aña pa asina el a wordo aresta. Dos di e agentenan a wordo persigui penalmente, door cu nan a haci uzo di forsa extremo durante e aresto.
Fout grandi
Den su sentencia e hues a bisa cu e polisnan “a comete un fout grandi, cu consecuencianan grave”. Pero si el a mustra ariba e situacion inusual di e caso. “Si tin un peliger e ora e ciudanano por gewoon cana bay. Pero un polis no”.
E dos agentenan durante henter e tratamento di e caso tabata apart di e publico y a keda anonimo den e sala di Corte na Schiphol. Nan a wordo yama DH01 y DH02. Nan a wordo proteha ya cu despues di e aresto nan famianan tabata victima di menasanan den nan contra.
Disturbio
E morto di Henriquez e tempo ey a zorg pa disturbionan den e Schilderswijk na Den Haag. Ministerio Publico si a haya cu e agentenan tabata culpabel, pero ta haya cu nan no tabata mester a wordo castiga. No ta conoci ainda di Ministerio Publico tambe lo bay den Apelacion.


text:
ORANJESTAD(AAN): Freezone ta un international trade system. Ta un plataforma cu ta haci international trade y su clientenan ta haci negoshi cu diferente pais rond di nos. Entre nan Colombia y Venezuela, segun Greg Peterson, director di Freezone Aruba NV.
Nos tur por compronde e situacion na Venezuela ta uno hopi challenging na e momentonan aki. Clientenan di Freezone ta basta en espera pa cierto desaroyonan positivo den e paisnan aki pa nan por bay dilanti cun’e.
No por compara 2016 cu 2017. Te na Mei of Juni por haci esey. Tin cu caba cu nan yearbooks. Ora cu nan caba, e ora Freezone tin cu caba cu di nan, nan ta 6 of 7 luna mas leu pa analisa con e situacion a bay. Loke si por bisa si cu tin e gevoel cu el a cuminsa balansa, of el a cuminsa nivela un tiki.
Hasta podise bay un tiki dilanti. Pero mester ta cauteloso pasobra ainda falta fin di aña pa yega. Tin biaha den comercio, esey por haci un diferencia hopi grandi tambe. Historia a mustra esey. Awor aki ta dificil pa haci comparacion.
2016 tabata un aña cu hopi reto. Tabata tin e situacion muy en particular di Venezuela. Esey a pone un desaroyo menos positivo pa e zona liber. Tin cu warda con e sistema ey drecha pa e business bay bek unda e tabata. Venezuela ta un pais cu eigenlijk tabata tin un efecto negativo riba henter e region.
No solamente Freezone Aruba, pero muy en particular esun di Panama, cu a bay masha hopi atras mes. Pero tambe cerca paisnan bisiña, tabata tin un impacto hopi mas grandi cu hende ta kere. Tin cu warda wak con e desaroyo ta bay despues, si e ta bay pick up bek. Y ora e pick up bek, ki dia esaki lo sosode.


text:
DE VUYST – Awe mainta tempran autoridad tabata na de Vuyst atrobe pa continua cu e investigacion di e caso di asesinato di e dama Sahari Sierra (19) na de Vuyst di ayera merdia . Ministerio publico ayera tardi laat a confisca e curpa y e cas, pendiente mas investigacion. E ta un proceso normal, den caso di un morto, cu no ta cla kico e causa ta. Unabez cu e causa ta determina, of cu ta conoci cu e causa di morto no ta uno criminal, ta laga e curpa den libertad. No ta conoci cuanto tempo e proceso aki lo dura.
SITUACION
Ayera tardi mientrastanto e situacion rond di e area di e suceso a bira tenso, ora cu esnan presente a mira un pickup double cabina pasa pazuid di e cas. Ey un grupo di persona a acerca e vehiculo y a cuminsa altera contra esun den e vehiculo. Mesora polis presente a nota cu no por a maneha e situacion nan so y a pidi pa refuerso. Den un rato di ora un cantidad di polis a yega, pa pone orden y a bay cu e persona den e vehiculo. A compronde cu autoridad tambe a confisca e vehiculo. No ta conoci si ta persona di ‘interes’ di polis, of si a hib'e pa otro motibo. Despues a bin trankilidad atrobe na e sitio. Anochi pa algo pasa di 7’or, a hiba e restonan mortal for di e sitio y riba orden di ministerio publico, a confisca e curpa pa investigacion.
E CASO
E caso mes ta uno di hopi misterio, ya cu no por a compronde e motibo di e morto y mas ainda e forma cu a haya e dama den dje. Completamente sunu, na sanger y cu un saco mara cu waya. E tabata un bista horibel, segun esnan cu a mira esaki. E famianan mes ta ainda den shock y sigur e ruman muher chikito, cu a bin haya su ruman grandi den e situacion penoso ey. Pa loke ta e caso, a compronde cu e mainta ey, ainda el a hiba su yiu creche y lo mester tabata na cas. Den curso di dia e mama di Sahari tabata preocupa cu e no tabata haya contacto cu ne y eynan e cosnan a cuminsa cana. Dado momento e ruman chikito a yega cas y haya su ruman grandi den e situacion horibel riba e di dos piso di e cas.
Anochi e famia a bay un otro caminda pa pasa anochi, ya cu ta obvio cu na e cas ey, nan no por ta mas. Vocero di polis, Lito Lacle, ayera durante dia a splica cu tin un team di experto ta analisando e caso y tin como tarea pa descubri e forma con e dama a perde su bida exactamente, ken a hacie y loke ta mas importante, pakico esaki a sosode. Tur ta pregunta cu e famianan ta kibrando cabez cu ne, memey di nan tristesa y dolor inmenso. Tanto e mama como e pareha, fuera di e resto di famia tabata inconsolabel y no por caba di compronde ken(nan) por a haci un acto asina horibel y con nan bida lo continua sin nan ser keri, cu a keda ranca for di nan, di un dia pa otro.
SARAHI
Sarahi Sierra tabata un dama hoben (19), cu un criatura di 3 aña, cu e tabata adora. Mientras cu el a cuminsa scol bek recientemente, e tabata hopi activo den deporte, particularmente e deporte di volleyball y no mas cu awe mester a inicia un torneo di volleyball. Pero mirando e suceso, a dicidi di cancela e weganan di e torneo di e fin di siman aki. Notabel tabata e avalanche di mensahe di convivencia di parti di su amigonan personal y di e mundo di deporte, cu no por a kere loke a sosode cu nan amiga stima.
ORANJESTAD - Un atraco arma a tuma lugar na un apartamento na Playa awe merdia. Segun vocero suplente di polis Liliana Rasmijn, tabata pa 11:57am na un apartamento na Beaujonstraar cu un atraco a tuma lugar. E cuidadano a tende hende bati na su porta y ora la habri esaki encuestion ta topa cu dos hende homber cu un arma di candela. Nan no tabata tin cara tapa y nan a papia spaño. Nan a bai cu dos cellular, $200, mas afl 400,- . Nan a huy na pia direcion pabao. Mas e cuidadano no por a wak door cu nan a sere den su apartament y no por a sali. E caso ta den man di atraco team . Slachtofferhulp tambe a presenta na e sitio pa duna asistencia na e cuidadano cu a keda den un susto. Ken cu por a wak algo jama tiplijn di polis 11141.
ORANJESTAD - Awe durante oranan di madruga Recherche di districto 1 a efectua un huiszoeking na un adres na Madiki. Na e adres 3 persona nacionalidad Venezolano (2 hende homber y 1 hende muhe) y ilegal a wordo deteni. Por bisa tambe 1 pistool y municion a wordo tuma den beslag. Pa mas detaye ariba e investigacion tuma contacto cu OM.
ORANJESTAD - Awe 7 januari 2018 pa mas o menos 8 am Central di Polis a yama Maritiem Polis cu un boto Venezolano mester a yega Boca Cathalina. Patruya Strand Polis tambe a bai e direccion ey. Na jegada di patruya, Strand enberdad ta topa un boto. Ta trata di e boto registration AQYM 2498 "Las Gemelas". Maritiem polis tambe a presenta na e sitio y a cuminsa cu nan investigacion. A resulta cu dia 4 januari 2018 e boto menciona a sali di Venezuela di porta "Tocopero" cu 2 persona na bordo pa bai pisca. Nan a bai pisca den besindario di penisula di Paraguana. Nan a haya problema cu motor y drief pasa Peninsula di Paraguana voorbij. Nan purba hasi señal cu nan cuchiu pa tera pero sin resultado. Nan a sigui drief bin direccion noord. Nan a keda drief 3 dia riba laman. Nan tawata tin awa so na bordo pero sin cuminda. Door cu nan a tira reda den awa di Venezuela nan tawata tin algun pisca na bordo y asina a cuminsa come pisca kuru. Stroming a hiba nan te trece nan algun miya pabao(west) di Aruba. Door cu nan a waak tera nan a keda purba start un motor y a logra tambe net pa trece nan sera di tera na altura di Boca Cathalina. Pa mas o menos 0600 am awe mainta nan a yega Boca Cathalina. Un di nan a bula na awa bai tera pa busca ayudo. Boto di polis BP 2 a bin terpl. Y a tuma e persona nan over y asina sleep nan boto direccion waf di Barcadera. Personal di immigracion a klaar in e persona nan. Via caminda nan official por a saca afo cu enberdad Venezuela a manda un aviso cu e 2 persona nan aki ta perdi riba laman. Mirando nan tawata cansa y sin come bon e ultimo dianan Rode Kruis a tuma nan over pa asina majan mainta nan traha riba nan boto pa nan por sigui bek direction Venezuela. Maritiem polis a juda nan cu spark plug y fuel pa nan boto. Asina pa nan por jega bek Venezuela sano y salvo.
ORANJESTAD - Control di trafico di e unidad di motor di polis durante y despues di fakkel a produci basta boet. Segun vocero di polis Lito Laclé a bisa NoticiaCla, un total di 32 boet a wordo repartí.2 invordering rijbewijs den aanhouding di rijden onder invloed, na cual un a supla 1035 ug/l ( esey ta den e grens di alcoholvergiftiging) . Boetnan nan ta varia di verlichting, inhalen, roodlicht, cellular, bescheidenen. Fotonan ta di archivo cortesia KPA.
ORANJESTAD - Durante y despues di Fakkel, tabatin 24 detencion. Segun vocero policial Lito Laclé ,Fakkel a cuminsa pa exactamente 8.10 pm y e last lap a drenta 2.15 am. Di e 24 detencion, 2 tawata pa core influencia di alcohol, 1 cu tawata wordo buska di Husticia. E resto mayoria tawatin di haber cu “Openbare Dronkenschap” of pa bringamento. Tawatin un total di más o menos 150 Polis ariba pia.
ORANJESTAD -Cuerpo Policial Aruba ta cla pa inicia un otro temporada di Aruba su carnaval. E aña aki carnaval 64 ta conta cu mas o menos 150 agente policial cu lo ta riba pia pa parada di flambeu diasabra awor dia 6 januari. Cu diferente unidadnan manera K9, Mobiele Eenheid, Cuerpo Especial Arubano, Motor Unit y polisnan uniforma cu lo forma parti di parada di diasabra awor.


text:
WILLEMSTAD - E entiero di conocido bankero Lionel "Paps" Capriles lo tuma lugar dialuna 9 di januari. Asina fuentenan cerca di e proceso a confirma na NoticiaCla.com diabierna merdia. Ta ricibi condolencia di 12'or pa 3'or na e residencia di Lio Capriles na Schout bij Nacht Doormanweg 71. Ademas a informa cu tin posibilidad pa parkeer na CSC y e area di parkeer di BMX. Aunke cu e ta un cana cortico, lo tin shuttle bus disponibel pa e residencia. Otro areglo ainda no a wordo haci publico.
E MORTO DI PAPS
Manera NoticiaCla.com a raporta diahuebs anochi, e conocido bankero di Corsou Lionel 'Paps' Capriles 83 a fayece na Corsou. Diahuebs atardi e noticia a plama, y mesora rednan social a cuminsa reacciona riba morto di un di e bankeronan mas profila, conoci y stima di e islanan ABC.
TRAYECTORIA DI 'PAPS'
Paps, manera cu e tabata wordo yama, tabata un bankero di curason, ex-President & CEO di Maduro & Curiel's Bank N.V. y como tal hopi aña na cabes di e consorcio di banco Maduro & Curiels Bank (MCB) y tambe na otro islanan manera Aruba, unda cu e tabata fundador di Caribbean Mercantile Bank N.V y ex-Presidente di Hunta di Comisario di Caribbean Mercantile Bank N.V. (CMB) y te na su morto Miembro Honorario di Hunta di Comisario di Caribbean Mercantile Bank N.V.. Algun aña atras (1992) e yiu homber mayo Lionel (Chicu) Capriles II a drenta e mundo bancario tambe na MCB y na 2004 a tuma e rienda di e banco. Actualmente Lionel Capriles II ta e hefe maximo di e banco. NoticiaCla.com ta manda palabra di condolencia pa su casa Judith, yiunan Chicu y Michelle Capriles y demas famia. Cu Paps sosega na paz.
ORANJESTAD /WILLEMSTAD - A haña un resto mortal mas di e grupo di indocumenta cu nan lancha a faya cu nan riba laman. Asina vocero di warda costa Roderick Gouverneur a confirma. Awor e cantidad di morto ta 5. Helicopter ta buscando atrobe. Awor cu 48 ora a pasa tin chens cu mas curpa lo drif bin ariba.
WILLEMSTAD – E ex minister di Corsou George Jamaloodin no ta wordo extradita. Vocero di ministerio publico di Corsou y St Maarten ta desmenti e informacion cu a keda publica riba front page di e corant Extra e siman aki. E noticia no ta cuadra cu berdad, segun Serphos a sigura e portal aki. Ora cu a puntra ki dia si, Serphos a bisa, “Nada ainda”. E matutino di Corsou a publica diahuebs riba su front page cu Jamaloodin definitivamente lo keda extradita for di pais bisiña Venezuela. Esaki despues cu aña pasa autoridad Venezolano a bay di acuerdo cu e extradicion. Tramite a cuminsa pa e extradicion, pero no tin fecha ainda. Unda Extra a saca e informacion aki, no ta conoci. Jamaloodin ta wordo sospecha di un cantidad di cos pa cual e tin cu bin responsabiliza su mes na Corsou. Ora cu a pidie voluntariamente entrega su mes, e no a reacciona, pa cual a pidi un orden di aresto pe. Autoridad Venezolano a cumpli cu esey y tine deteni na e pais bisiña, pendiente su extradicion.
WILLEMSTAD - Findishi di Ministerio Publico (OM) Corsou di un avion CanadAir cu 11 asiento (registracion N545SD) a sera awe 30 di december 2017. A bende e avion finalmente pa 700.000 dollar Mericano.
WILLEMSTAD – E posibel union of fusion entre InselAir International y Avianca no ta sigui mas. Asina minister di economia di Corsou Steven Martina a informa diahuebs durante un conferencia di prensa, segun e vespertino di Corsou Antiliaans Dagblad. E compania madre Synergy ta bula afo y pues asina termina un negociacion di 9 luna despues cu a firma un ‘letter of intent’, cu awor ta keda solamente na ‘intento’. Complicacion huridico pa tuma e compania ta un di e motibo principal segun presidente di e comision negociado Etienne Ys. Segun leynan local, un compania di afo no por tuma accionnan mayoritario di un aerolinea over. E por crea problema cu paisnan internacional relaciona cu acuerdonan bilateral. E paisnan ta haci deal cu aerolineanan a base di nan caracter nacional, pero no por haci esey si e doño di e compania ta uno di afo. Gobierno di Corsou a informa cu awor nan ta bay busca otro alternativa pa toch logra rescata e aerolinea local. Inicialmente a bisa cu e unico forma cu por a salba InselAir International, ta cu e union of toma di Avianca. Awor esey ta cambia y ta mustra cu lo sigui busca mas alternativa. Foto cortesia Antiliaans Dagblad.
WILLEMSTAD – E homber J.L.F.P. (Curaçao, 1990) a keda sentencia awe pa a cende un auto na candela intencionalmente. E castigo impone ta 15 luna di castigo di prison, di cual 5 ta condicional, y 3 aña periodo di prueba. Huez a tene cuenta cu ta trata di un persona cu ta un ‘first offender’. E caso tabata ora cu e persona aki a cende auto di e vocero di ministerio publico Norman Serphos na candela na mei di e aña aki.
ARLINGTON, Va., December 18, 2017 – PAE (Pacific Architects and Engineers Incorporated) a haya un contracto di 79 miyon dollar pa provee sosten pa e base conoci como FOL (Forward Operating Locations na Aruba y Corsou. Entre e loke e compania tin cu provee, nan mester prove operacion di supervision aereo pa bringa droga, planea mision y ehecucion, personal permanente asigna, ekipo y facilidad, ekipo y facilidad. E periodo valido pa e oferta ta un aña di base y un opcion pa 4 aña mas. Fuente PAE. Foto cortesia 12th US Airforce.


text:
E homber Dominicano P. ta para riba cu ningun momento el a viola e hoben dama Hulandes (20) cu tabata core “stage” na Aruba. Fiscal si ta hay’e culpable y a exigi 4 aña di prison di cual 1 aña ta condicional y bou guia di Reclasering.
VIOLA DAMA HULANDES
Fiscal a bisa cu e acusacion contra P. ta cu riba 17 di Mei 2016, el a forza y dal un dama Hulandes y a viol’e
Hues a puntra P. pa conta kico a sosode. Segun P. e dama a busk’e y nan a bay na e dama su apartamento caminda e dama a baña. Despues nan a bay un bar na Noord y nan a bay bebe. Despues nan bay den auto y vrij y tene relacion sexual riba un veld di bala den vecindario di e bar. Despues nan a bay un lugar Hulandes y tambe a bebe.
Segun P. despues e dama a bis’e cu e tin hamber y nan a bay busca lugar pa come pero tur lugar tabata sera. P. a bise pa hib’e su cas. E dama lo kier a bay P. su cas pero P. no kier pasobra su partner no sa di nada. E ora ey nan a bay na un apartamento na Bubali y nan tene relacion. P. a bay baña y ora bolbe e dama tabata coba den su cel. E dama e ora ey a dal’e wanta y P. dal’e wanta bek. A surgi discussion y P. a bis’e no yam’e mas y e ora e dama a hib’e su cas.
Hues a bisa cu for di investigacion di Polis por constata cu P. lo a paga e cel. Segun P. por ta e cel no a paga. Hues a mustra cu segun e victima, nan no tabatin relacion den auto. E victima lo a bisa cu P. kier a bay come na un snacktruck pero e victima no kier. E ora ey P. lo a gar’e na su garganta. P. ta desmenti categoricamente di a gara e victima na su garganta. Hues a bisa cu tin potret saca di Polis caminda ta mira e marcanan na garganta di e victima. Hues a mustra P. e potretnan.
Hues a mustra cu tin testigonan cu a mira victima cu lipnan hincha y marcanan na garganta. E victima a bisa cu P. a force pa bay na e apartamento sino lo sigui maltrat’e. E victima a bisa cu door di miedo el a tene relacion cu P. P. a remarca cu ta e victima mes a pidi’e pa tene relacion sexual. Hues a bisa cu e victima ta desmenti esaki.
Ta asina cu e victima a bay bek Hulanda y a wordo scucha na Hulanda. Abogado mr. Carlo a remarca cu e no a haya interogacion di e victima. E lo a haya un parti so di e declaracion y no e resto. El a lamenta cu e no a haya e resto di e declaracion. Abogado a remarca na Hues cu e tabatin 3 testigo cu por confirma e relacion entre P. y e hoben dama Hulandes pero Fiscal no tabata kier a scucha nan.
E abogado a dicidi cu lo sigui y e lo mantene su defensa pasobra Fiscal no a haci e victima un pregunta cardinal cu e tabata desea pa haci. Hues a mustra cu e victima actualmente ta siguiendo tratamento di psycologo.
Fiscal a remarca cu P. ta bisa cosnan y ora pero den su promer declaracion e ta bisa otro. P. tabata sacudi cabez y a bisa cu el a mantene su declaracion. El a bisa cu Polis tabata pone presion riba dje y pesey a duna declaracion asina.
Hues a remarca cu segun P. su carchi di castigo, na 2014 el a wordo condena caba pa violacion di su ex partner. Segun P. e tabata sera pero su partner a pidi pa lag’e liber. El a bisa Hues cu e ex partner no tabata kier pa castg’e. Ademas di esey tin un raport di un psycologo cu ta mustra cu P. ta anti social, egoista.
Abogado mr. Carlo a mustra Hues potret di e yiu di P. y el a splica cu e mucha ta malo. Segun dokter e mucha tin un problema den cabez y pesey ta sufri epilepcia.
EXIGENCIA DI FISCAL
Fiscal a bisa cu P. a admiti di a maltrata e victima pero tur relacion sexual tabata a base voluntario. Pesey mester a busa pruebanan adicional pa sostene e declaracion di e victima. Segun ley no por condena un persona a base di un declaracion so. Fiscal a mustra cu tin dos prueba cu ta sostene e denuncia di e victima. Victima a bisa cu e sospechoso ta un colega di trabou y nan a bay sali hunto cu algun amiga. Diripiente durante core auto, P. a cambia di actitud. P. a gar’e na garganta y dal’e. Segun Fiscal, e victima a declara cu tres biaha e mester a para pasobra no por core. P. a bis’e cu e kier tin sex. Nan a bay na un lugar pa haci sex. El a bisa cu P. lo a bis’e cu e lo tin un pistol na cas. Nan a bay apartamento y lo a haci sex sin condom. Segun e victima el a haci esaki pa evita cu P. lo sigui maltrat’e.
Fiscal a mustra cu na October 2016 e victima a bolbe declara mesun cos. E ta haya e declaracionnan ta consistente y ta mustra cu por confia e victima su declaracion. E sospechoso ta desmenti di a forza e victima. El a bisa cu el a dal e victima pasobra e victima a dal’e promer un wanta despues di a coba den su cel. Fiscal ta haya cu e declaracion di P. no ta cuadra cu e potretnan cu tin. Riba potret por mira cu e victima tin lip hincha y diferente marcanan na su garganta. Tin dos testigo cu ta bisa cu nan a mira cu e victima tabatin garganta marca, lip hincha y cara cora.
Fiscal a mustra riba raport di psycologo cu ta describi e comportacion di P. cual ta cuadra cu loke e victima a describi.
Fiscal a señala cu P. tin record na 2013 tabatin denuncia di violacion y 2014 el a wordo condena pa a viola e dama. Fiscal ta haya cu a keda legalmente proba cu P. a viola e victima (20) cu a bin core stage na Aruba. El a bay bek Hulanda caminda a constata cu el a contagia cu malesanan. Psycologo ta haya cu P. mester di tratamento. Fiscal ta kere cu por haci esaki den KIA. El a exigi 4 aña di prison di cual 1 aña ta condicional bou guia di Reclasering.
DEFENSA ABOGADO
Mr. Carlo a bisa Hues cu ta haya cu mester declara Fiscal no admisibel. El a mustra cu a pidi pa scucha dos testigo importante pa defensa di e sospechoso. Na opinion di mr. Carlo, nan lo por a mustra cu P. lo tabatin relacion voluntario cu e victima. Segun e abogado, door di Fiscal a rechaza e peticion pa scucha testigonan, e ta haya cu a perhudica P. den su defensa. E ta haya cu no a scucha e victima riba e punto aki esta cu tabatin relacion voluntario. Pesey e ta haya cu mester declara Fiscal no admisibel pasobra a perhudica P. den su defensa.
E victima ta bisa cu diferente biaha el a wordo gara na garganta, gedal na cara. A dal su cara contra glas di auto. Dos testigo a bisa cu tin marcanan di maltrato na garganta. Pero riba potret no por mira nada di esaki. E abogado a conclui cu ora e victima a coba den cel di e sospechoso el a mira cu P. tin un partner, el a rabia. E ta kere cu e victima a traha un storia di violacion pa tuma venganza contra P. pasobra P. no a bis’e cu e tin un partner.
E abogado ta haya cu mester declara P. liber. El a bisa cu si Hues ta haya cu P. toch culpable pidi pa tene cuenta cu P. su yiu cu ta sufri di epilepcia.
Hues a sera tratamento di e caso y a bisa cu lo bay dicta sentencia dia 23 December pa 8.30 di mainta.
Cortesia di Matutino Diario.


text: Diasabra pasa di 4:30 marduga un ciudadano a topa cu un toyota yaris pega riba palo di luz y un dama na stuur na sanger no ta reacciona di biaha a despacha Polis y ambulance cu urgencia. E agente policial a wanta e dama su cabes pa keda straight debi cu a haye den banda y no sa ki gravedad e ta pero tin herida na curpa. Ambulance a yega y aki paramedico a atende cune di biaha y a keda transporta pa hospital. Tabata un accidente unda e auto a dal basta duro riba e palo di luz te asta e stuurwiel a kibra; no tin indikashon kiko por a pasa ku e dama a kore den skwal.


text: Bo Bo & Bumbo Disco Miracle Bo & Derek Fight Bo & Jo feat. The Niteriders / Jungle Rock 1958 BO & Judiny / Yo Quiero Sexo Bo & Luke - Take Me Away Bo & Monica - Gonna Be A Star Bo & Monica / Gonna be a star Bo & Monica / Please please Santa Bo & Monica / This Is How We Party Bo & Peep / Rise Of The Brighton Surf Bo & Peep / Young Love Bo & The Generals / Rich Girl Bo & The Metros / Buttered Out Bo & The Metros / Moving On Bo & TNS & Doro Theou & Nόtnς Eφakιavάknς / ... Bo 'Diddly Bo ("Come") Bo (Berthing) Bo (Live) Bo (o-oh) Bo - Arrets BO - BO - ( SHAYA) BO - (THE CLUB MIX) BO - ( ) BO - ( ) (OUTRO) BO - BO - BETTER DAYZ Bo - Casa Billy BO - Ce n'est rien BO - Cuis'ment Bo - Damien BO - Des sauts BO - DON'T YOU WORRY ABOUT A THINK Bo - En planque BO - Ho happy day BO - J'ai demand la lune Bo - Judgement Day BO - L'cureuil Bo - La fin Bo - Le Cauchemar BO - Le lapin de Martin BO - Le mambo BO - Le petit cireur de Harlem BO - Le quatre mats barque Bo - Les Alins BO - Les lionnes BO - Mon pre m'envoie-t-au march BO - PAIN BO - Petit renne BO - ROCK U LOVE U ( ) BO - SKIT 1 BO - SKIT 2 BO - SUNSHINE Bo - The Ride (Timo Mix) Bo - Trlich, Trlich (Sicher, Dicker) Bo - What are you waiting for? BO - WHAT'S YOU WANNA DO BO - ( ) Bo -II- Ne Bo / Hat Cheo Thuyen Bo / Intro Bo / Outro Bo / Should I? bo / Traccia 1 bo / Traccia 2 bo / Traccia 6 Bo / Trlich, trlich (sicher Dicker) Bo Aba Bo Bo Allen- I Hope You're Proud Bo Allen/ I Hope You're Proud Bo Altai Bo Amor Bo Amor Ta Completam Bo Amor Ta Completam/Johnny Ramos Bo and Billy Bo and His Beard Bo And Joe / Jungle Rock Bo And Roxy / Ruined Vegetables Bo Andersen & Bernie Paul / Hold Me In Your Arms Bo Andersen & Bernie Paul / Moments In Love Bo Andersen & Bernie Paul / Our love is alive Bo Andersen & Bernie Paul / Reach out for the stars Bo Andersen & Bernie Paul / Summerwine Bo Andersen - Mdchen mchten Bo Andersen - Mitten ins Herz Bo Andersen / Cue Nr.2 Bo Andersen / Ich mcht in deinen Armen schlafen Bo Andersen / Ich mcht' in deinen Armen schlafen Bo Andersen / Mdchen mchten BO ANDERSEN / Mitten ins Herz Bo Andersen/Bernie Paul / Summerwine Bo Anderson & Bernie Paul / Sometimes When We Touch Bo Anderson - Ich mcht' in Deinen Armen schlafen Bo Anderson / Mdchen Mchten Bo Anderson / Mitten ins Herz Bo Anderson / Mitten Ins Herz 1992 BO Anderson / Was unsfehlt Bo Andersson & Tom Wentzel / Tankbtsvalsen


text:
ORANJESTAD (AAN): Riba Diabierna, Banco Central di Aruba (BCA) ta publica un actualisacion di e ‘Economic Forecast Monitor’ (EFM) riba su website. E EFM ta duna un bista riba proyeccionnan economico, ambos local y internacional, door di diferente institucion. E actualisacion aki tambe ta inclui proyeccionnan local revisa cual BCA a publica anteriormente den su ‘Economic Outlook’. Siguientemente, un resumen di e proyeccionnan aki pa aña 2018.
Na 2018, e economia Arubano ta proyecta pa expande (den termino real) cu 2,7%, bou di e condicion cu e inversionnan relata na e renovacion di e refineria lo worde haci un tempo. Sin e inversionnan aki, e crecemento di GDP real ta estima na 1.0%. E lo ta e segundo aña di progreso economico, despues di un crecemento anticipa di 2.6% na 2017.
Ademas, cu un aumento constante di e cantidad di bishitantenan Mericano, e motor di crecemento mas grandi ta keda e sector turistico, cu un 2,4% expansion di ingreso, y cu 3,1% mas di turista anticipa. Consumo priva ta proyecta pa expande cu 2,8%, mientras cu e crecemento di inversionnan priva ta calcula na 10,7%, asumiendo cu e aumenta proyecta di actividadnan di refineria lo tuma lugar.
Despues di 2 aña di deflacion, Aruba lo spera un inflacion minimal di 0,3% den 2018. Nos posicion di reservanan internacional lo deteriora cu Afl. 154 miyon, gran parti debi na pagamento di debe.
Riba e frente internacional, proyeccionnan ta indica cu institutonan financiero a bira mas optimista pa cu e desaroyonan economico den e paisnan Europeo. E perspectiva riba ambos e crecemento di e producto domestico bruto (PDB) real y e porcentahe di desempleo (respectivamente 1,9 y 8,6 porciento) pa 2018 ta mas faborabel compara cu seis luna anterior. Especialmente e proyeccionan pa e economia Hulandes ta halto actualmente.
Cu 1,4%, e pronostico di prijsnan den e zona di euro ta modera, cu excepcion di Reino Uni unda e inflacion ta proyecta di sobrepasa e tasa desea di 2%. E euro ta di aprecia na US $ 1,21 na final di 2018.
E opinion general riba desaroyonan economico na Merca a keda practicamente sin cambio na 2,4%. E pronostico riba inflacion (2,0%) y desempleo (4,1%) ta un tiki mas abou cu seis luna pasa. Entrada disponibel di un ciudadano Mericano probablemente lo aumenta cu 2,3% den 2018.
E estimacionnan pa e economianan den Latino America ta mescla. Ta proyecta e crecemento den PDB real pa baha te na 2,2% den 2018 pa henter e continente. Paisnan cu expectativa di crecemento grandi ta Colombia, Chile y Peru.
Desaroyonan economico na Venezuela lo keda negativo pa un gran parti (-3,6 porciento). Inflacion na Latino America probablemente lo ta mas abou cu na 2017, tipicamente entre 2% pa 4% cu excepcion di Venezuela y Argentina. E economianan Caribense ta proyecta pa crece cu 3,1%, cu un tasa di inflacion averahe di aproximadamente 4%.
Prijsnan di petroleo ta pronostica pa aumenta na un averahe di US$ 54 pa baril na 2018. Adicionalmente e prijs di oro lo keda net bou di e nivel di US$ 1.300.


text:
Brazil Taekwondo Stichting ta contento di por a participa den campeonato nacional di Himno y Bandera organisa pa Aruba Taekwondo Bond “ARTBO”. 6 Scol di Taekwondo a participa y a lucha pa best team y best fighter.
E refereenan cu a guia e campeonato ta uni cu otro y ta scoge nan mihor bringadornan na final di e campeonato.
E bringadornan mester duna tur di nan banda y bringa bon pa yama atencion di e refereenan.
E atletanan di Brazil Taekwondo Stichting a sa di demostra nan abilidad den e categoria di infantil, cadet y junior. Un cos asina grandi no sa sosode tur dia na unda cu a logra bay cu 4 premio y e Train Hard Fight Smart ta na su lugar e biaha aki.
Brazil Taekwondo ta felicita tur e atletanan cu a saca cara di Brazil Taekwondo Stichting y e refereenan cu a scoge nan como nan mihor bringadornan di e campeonato di Himno y Bandera.


text:
Den fin di siman tabatin Colombia Open G1 ranking y Monica Pimentel a participa pa Aruba. Monica Pimentel a bringa e biaha aki den e categoria di -53 kilo, normalmente e sa bringa te cu -49kilo. Asina mes cu el a bringa den un categoria mas halto el a duna su fruto.
Monica Pimentel ta preparando p’e campeonato Mundial na Muju, Korea na luna di juni y a bay midi forsa na Colombia Open.
Monica Pimentel su plan di entrenamento ta bayendo riba e bon caminda. Awor Monica Pimentel tin e siguiente campeonato riba su plan p’asina e sigui midi forsa pa despues sigui cu su plan p’asina ta bon prepara na Korea.
Monica Pimentel a participa n’e Weganan Olimpico y awor ta lantando e nivel di training dia pa dia p’asina e ta bon prepara p’e Campeonato Mundial. Cu e medaya di Brons na Colombia Open t’e comienso di tur e medayanan cu Aruba ta bay sigui haña for di nos strea Olimpico.
Aruba Taekwondo Bond” ARTBO” ta extende su gratitud cu e logro aki di Monica Pimentel na Colombia.


text:
Ora ta wordo papia di drop-outs, na prome instancia mester tira un bista kico ta wordo comprendi en general bou di e tema aki. Drop-outs ta hobennan cu no ta sigui scol segun cu ta stipula pa ley. Aki na Aruba tin ley di leerlplicht. Leerplicht ta wordo mara na edad y/of “startkwalificatie” (cual ta wordo comprendi bou di: un cierto nivel di scol / diploma exigi), Eddy Ras ta splica.
E edad y/of e diploma exigi ta wordo stipula a base di e maneho cu Gobierno ta ehecuta. Actualmente e ley di leerplicht introduci na Aruba ta,cu un alumno mester ta na scol entre 4 pa 16 aña, of si e termina un scol secundario prome cu e edad stipula. Si tira un bista di cua ta startkwalificatie cu ta wordo referi den leerplicht, ta EPB Arbeidsmarkt. No mas, e “startkwalificatie” no ta wordo exigi den leerplicht, segun Ras.
Riba tereno internacional diferente estudio a wordo haci riba e situacion cu ta cuasa drop-outs. Di aki a resulta cu tin diferente motibo cu hobennan ta laga scol prome cu tempo.
E drop-outs ta wordo diferencia den 2 typo:
“Klassieke risicoleerling”.
Esaki nan ta hobennan cu tin e situacion cu dificultad pa sigui un enseñansa, cu ta wordo parti den:
“Niet kunners”: hobennan cu no tin capacidad pa logra yega na e startkwalificatie.
“Verhinderen of overbelasten”: hobennan cu tin capacidad pa logra yega startkwalificatie, pero circumstancia ta stroba / desmotiva nan pa sigui nan enseñansa.
“Opstappers”: hobennan cu sin tin historia cu problema, pero a yega nan edad cu ta cumpli cu e edad di leerplicht (cu aki na Aruba ta momento cu e hoben a cumpli 17 aña), y nan ta dicidi di bay traha sin tin un startkwalificatie.
Den rapport di “Drop-outs op Aruba” ta bin dilanti cu, a base di onderzoek y den dialogo cu diferente partido cu tin di haber cu e fenomeno di drop-outs, a purba pa trece e scenario di e problematica aki na Aruba.
Lamentabelmente aki na Aruba no tin mucho informacion cu tin di haber con drop-outs a bin ta desaroya durante e añanan escolar. Tampoco no a logra haya raportnan y/of cifranan mas reciente cu tin di haber cu drop-outs.
Si tira un bista den raport di CBS, por constata cu aki na Aruba e fenomeno di drop-outs ta alarmante, Ras ta continua bisando.
E datonan di CBS mester wordo aclarea: pa medio di tin cifranan mas concreto y cua ta e situacionnan cu ta bin mas dilanti, por structura un maneho pa e tema di drop-outs.
Asina como Gobierno bo sa unda pa bay inverti y cu lo duna resultado positivo.
Actualmente, POR tin reunion di consulta cu diferente stakeholdernan den enseñansa.
Pa medio di e reunionnan di consulta lo nos lo purba yega na e scenario cu tin di haber cu drop-outs. Tambe nos lo manda preguntanan pa e Minister encarga cu Enseñansa tocante di e tema menciona pa medio di Parlamento.
Locual cu si mester bay wordo exigi y miho stipula den leerplicht ta “kwalificatieplicht”. Kwalificatieplicht ta e ley cu ta stipula e startkwalificatie, ta locual Eddy Ras a duna di conoce.


text:
Chinese merchants and families in Aruba
Biblioteca Nacional Aruba a ricibi un ehemplar di e buki ‘Chinese merchants and families in Aruba’ skirbi pa Tyrone Wong y Frank Fun pa e coleccion nacional.
E buki ta contene historia y investigacion di famianan Chines cu a bin establece na Aruba den añanan 20 di siglo pasa y con nan a forma nan famia aki na Aruba, E autornan a haci bastante investigacion di e famianan Chines aki y nan descendiente di di dos y di tres generacion., Nan ta conta con nan a yega Aruba , ki sorto di negoshi nan a cuminsa y con nan tabata organisa nan encuentronan social y cultural. Un par di nan a yega Aruba como hoben y a casa cu muher Arubiano.Por consulta e publicacion aki na departamento Arubiana/Caribiana na Bachstraat y pronto e buki ta den sala di estudio na biblioteca na edificio central den George Madurostraat y sucursal San Nicolas tambe.
E buki ta na benta cerca e co-autor Frank Fun (cell. 565 3999). Un buki interesante pa tur esnan interesa den historia di e formacion di e poblacion di Aruba y otro aspectonan di historia di Aruba.


text:
Durante e ultimo 8 añanan, inversionnan grandi a wordo haci pa cu renobacion di scolnan y hasta tin scolnan cu a wordo basha completamente abou pa cu e situacion deplorabel cu Gobernacion di AVP a haya nan aden.
Durante e prome periodo ex Minister di Enseñansa mr. drs. Arthur Dowers a bishita tur e scolnan rond di Aruba y a haci un analisis profundo di e estado di e scolnan y nan necesidadnan.
Asina a traha un lista di prioridad pa cu renobacion di e scolnan y a cuminsa busca fondonan cu lo por cubri e gastonan, segun e miembro di AVP, sra. Lorna C. Jansen-Varlack.
Cu e informacion cu nan a haya e tempo ey a traha un plan di accion y asina a logra renoba varios scol durante e prome periodo di gobernacion.
Minister Michelle Hooyboer a sigui cu e plan di accion y durante e di dos periodo di gobernacion a sigui cu e trabounan di renobacion. Fuera di renobacion di e scolnan a inverti tambe den e upgrading di maestronan pa loke ta toca diferente curso cu a wordo duna.
Cursonan pa yuda guia muchanan cu nan problemanan di comportacion, cursonan di maneho etc.
E presupuesto di Enseñansa durante di añanan a wordo aumenta cu miyones di florin. Inversionnan grandi pa drecha scolnan ful rond Aruba.
Awor e lider di MEP sra. Evelyn Wever-Croes ta grita cu e tin un plan pa enseñansa, pero ningun hende ta haya sa kico t’e contenido real di e plan.
Expresa cu bo tin un plan ta facil, pero pueblo kier wak un plan concreto cu metanan a corto plaso y a largo plaso, accionnan, nomber di e scolnan, fondonan etc.
Den pasado e mesun lider aki a sclama cu e tin un plan pa frena criminalidad, pero te dia di awe pueblo no a wak un plan.
Plannan di biento pueblo lo bay haya si MEP mester goberna un dia. Hendenan bruha cu ta kere cu pueblo ta kere nan barbaridadnan. Prome cu eleccion lo tende di diferente partido di oposicion ki plannan nan tin y kico nan lo haci ora nan ta na mando.
Cierto di nan tabatey caba y no a haci mucho cos ora nan tabata Minister di Enseñansa.
Otronan ta priminti cu nan lo t’e cambio, pero tur hende sa cu nan t’e politiconan populista.
Pueblo por wak pa nan mes cua ta tur e scolnan cu a wordo renoba ultimo añanan.
E lista ta largo, por menciona algun di nan cu a wordo renoba of cu a haya mantencion grandi p.e. C.G. Abraham de Veer School, Augustinus College, Colegio San Nicolas, John Wesley College, Graf von Zinzendorf Kleuter, Sta. Theresita, John Andrews School, Filomena College basis, Colegio Cristo Rey, esakinan ta algun di e scolnan pariba di brug.
Mester bisa cu oposicion di MEP pa 8 aña largo a vota contra presupuesto di pais Aruba, contra di progreso di pais, contra inversionnan pa cu renobacion y mantencion di scolnan.
E pregunta cardinal ta: Kico pueblo por spera di MEP den futuro? E contesta ta cla: NADA, segun e miembro di fraccion di AVP, sra. Lorna C. Jansen-Varlack.


text: Recientemente promer cu Pasco e equipo di un trajectoria hopi exitoso esta SV Royal Power a celebra esaki den un forma diferente. Enbes di e acustumbrado Christmas Dinner e hungadornan y miembronan a escoge e aña aki pa un “Christmas Party” den combinacion cu Tsunami. Tambe a bin cu e idea pa invita tur hungador cu a melita desde 2003 den Royal Power. Na aña 2003 a cuminsa usa e nomber di Royal Power y tur hungador cu a jega di bisti e uniform di Royal Power den un of otro torneo of campeonato a wordo invita. A traha den Trappers Club un skina cu tur e trofeonan di campeon of sub campeon di Royal Power desde 2003 pa 2016. Den fast pitch 12 titulo di campeon y 1 sub campeon, den Champ of the Champs 8 titulo di campeon y 2 sub campeon, den 14 aña participando den Copa Noord a hunga den 12 final cu 8 titulo di campeon y 4 sub campeon y a agrega 10 trofeo di 10 weganan di Challenge cu Royal Power a gana pa un total di 45 trofeo masha bunita cu a dorna e skina unda tur miembronan por a saca un potret pa un compania proficional como recuerdo cual nan a ricibi alinstante. Tambe a cologa tur uniformanan di Royal Power den Trappers cual a duna un toke masha special. A invita tur sponsorsnan cu semper a coopera cu Royal Power y Champ of the Champs manera entreotro Romar Trading y Heineken, Banco di Caribe, Ruiz Contractor, Coby Krosendijk pa otorganan un reconosemento chiquito como muestra di aprecio. Alvaro Barrios a ricibi un premio como e hungador di mas edad activo ainda den Copa Noord, Edward “Gordo” Cannister a bay cu e premio di hungador mas diciplina di aña 2016 kende no a falta un training y semper tabata na ora tanto pa training y pa wega mientras cu Jomark Flanegin a conquista e premio di MVP di Royal Power pa cu 2016. Presidente Endy Croes a hiba un speech gradiciendo tur hende primordialmente tur e esposa y acompañantenan di tur hungador pa nan pasenshi cu nos atletanan. Royal Power a titula Campeon di Champ of the Champs y Campeon di campeonato official di fast pitch di ASB y Sub Campeon di Copa Noord den 2016 cual ta accentua atrobe riba un aña super exitoso. Tsunami a comberti Trappers y rond 160 persona cu tabata na e fiesta den un lokura completo tokando 3 set fabuloso serando cu un set di carnaval cual a pone “Royal Power gone wild” cu un tremendo premium open bar. Pabien Royal Power cu boso logronan y boso bunita fiesta y danki na tur cu a coopera den 2016. Un prospero y exitoso aña 2017 na un y tur.


text:
E prome partido pa loke ta trata Pool B di e playoff final di Campeonato Double AA organisa pa ABBA tambe a tuma lugar den fin di siman. E dos ekiponan cu a logra yega na e playoff aki ta Red Machine y Rockets Freezone
Red Machine ta logra bay cas cu un victoria den un wega basta preta di 5-3. Rockets Freezone ta purba bin bek den di 9 inning pero no ta logra di anota mas di un careda y asina e wega ta terminda cu un victoria pa Red Machine.
Un total di 5 careda, 9 hit, 8 coredo lagan a base y 2 error pa Red Machine mientras Rockets Freezone tabatin un total di 3 careda, 2 hit, 8 coredo laga na base y cu un total di 6 error, cual sigur a haci un diferencia den e wega.
Miho bateadornan pa Red Machine tabata Darwin Escobar, Christopher Williams y Julio Hernandez kende nan a bay cu 2 hit den 4 turno y pa Rockets Freezone, Danilo Croes y Leander Angela cada un cu un hit.
Pitcher ganador Nathan Berkel, kende por cierto tambe a keda como “Player of the Game” pa loke ta e prome wega playoff final di Pool B. Pitcher perdedor tabata Ramon Gonzalez.
E weganan playoff pa loke ta Pool B ta como lo siguiente: Diamars 21 di maart, pa 19:45 na Nadi Croes / Crismo Angela Ballpark, Diabierna 24 di maart, pa 19:45 na Nadi Croes / Crismo Angela Ballpark y si tin mester lo bay 2 extra fecha cual nan ta diasabra 25 di maart, pa 19:45 na Joe Laveist Ballpark y e wega final di e playoff Pool A lo ta diamars, 28 di maart, pa 19:45 na Nadi Croes / Crismo Angela Ballpark. Atrobe, e ultimo dos partidonan aki ta unicamente si ta necesario.
Nos kier a invita tur fanaticada di baseball pa yega y apoya nos talentonan local. Tambe nos kier a duna un danki na nos sponsor Tropical Bottling kende a bira nos patrocinador pa loke ta e final di Campeonato Double AA – ABBA.


text:
Tur siman nos ta publica e resultadonan di un poll riba un ponencia hunto cu un splicacion neutral di e topico.
Pa hopi aña caba, Aruba conoce loke ta yama e ‘canasta basico’, cu ta un lista di producto basico cu tin un prijs maximo fiha pa ministro encarga cu Asunto Economico. Esaki cu e meta cu tur consumidor, specialmente esunnan cu entrada modera, tin acceso na cierto producto basico na un prijs rasonabel.
Productonan di e canasta basico ta aroz, azeta dushi, margarina, manteca, cuminda pa baby, lechi en polvo, lechi di koffie, sucu, salo, koffie (instantaneo), te, hariña blanco y hariña di maishi. Tambe pan blanco (kipashi) y webo di galiña. Departamento di Asunto Economico ta responsabel pa eherce control den supermercado y minimarketnan. Ningun di e productonan aki por bende pa un prijs mas halto cu ley ta stipula. Esey ta inclui tambe BBO y BAZV, cu ta inclui den e prijs maximo caba. Problema ta cu den practica hende no tin na memoria henter e lista cu ta cay bao di e areglo aki. Bo ta yega na caha y ta posibel cu ta conta e productonan aki hunto cu e otro articulonan cu bo a cumpra, y ta cobra BBO/BAZV riba e suma total. Anto bo ta pagando dos biaha BBO/BAZV riba bo compra di producto cu ta parti di canasta basico.
Pregunta: bo ta di acuerdo cu mester bin un obligacion pa tur punto di benta di e productonan, manera supermercado y minimarket, tin na cada caha e lista di producto di canasta basico, cu mencion corecto di nan prijs?
Nota: na Curaçao tin un canasta basico hopi mas amplio cu esun di Aruba. Tambe e ta inclui un lista di 10 tipo di berdura fresco y 10 tipo di fruta fresco cu tambe conoce prijs fiho.


text: E orkan Irma a pasa riba e isla di Sint Maarten lagando un kaos atras. Ultimo Noticia for di diferente lesado I siguido di nos paginanan elektroniko a risibí foto I videonan impreshonante di e sistema di wer aki. Irma a pasa ku mas di 280 kilometer pa ora riba Sint Maarten I por mira diferente parti kaminda outonan tabata word hisa I tirá na banda di kaminda. Area di airpuerto tabata kolma ku awa. Te kun a e momentunan aki no tin señal konkreto di e daño yak u komunikashon a kai afó na e isla. Ta ser bisa ku un mast di e kompania di tele komunikashon local esta UTS tambe a kai. Te asta Kas real a saka un komunikando demostrando nan konbibensia ku e pasinan ku ta pasando den e mal tempu aki. Mester menshona ku ta ser papia hopi di Sint Maarten pero e otro isla esta Saba I Sint Eistatius no tin un bista ainda kon e situashon ta.


text:
CALIFORNIA, Merca- Mayornan di un criatura di 3 aña ta buscando contestanan desesperadamente, despues cu nan yiu muhe a muri durante un cirugia dental di rutina na California.
Araceli Avila, mama di e criatura, gewoon kier pa niun otro mama mester pasa aden. El a bisa cu un dentista na Western Dental a recomenda pa nan yiu, Daleyza, haci un ciruga dental chikito. Nan a recomen’e pa hiba nan yiu pa e Dental Surgery Center na Stockton, California.
“Tur loke mi a haci ta hiba mi yiu muhe dentista, pasobra nan a bisami cu nan lo bay drecha su djentenan. Mei ora despues nan ta trece mi yiu bek p’ami, morto”, Araceli a bisa. El a comparti potretnan di su yiu prome cu e cirugia. E tabata un mucha yen di energia y vitalidad.
“Ora cu nos a sali pa bay hospital, el a core sali mi tras, a subi den auto y e tabata feliz”, segun tata di e mucha, Jose Hernandez.
Araceli, mama di Daleyza, a sigui bisa cu e no tabata permiti pa ta paden durante cirugia, y mientras cu e tabata wardando su yiu keda cla, el a wak ambulance yega.
“Mi a lanta para y a bay pafo, pasobra mi e pensa, cu nan lo a bin busca un mucha, pero nunca mi por a imagina cu nan a bin busca mi yiu”, segun Araceli. Un rato despues, un verpleegster ta bin afo pa papia cun’e y ta bis’e cu algo a bay robes durante cirugia.
E criatura su curason a para y e verpleegster tabata puntra si kisas e mucha tabata sufri di algun problema di salud. “Mi yiu tabata masha saludabel”, Araceli a bisa.
“Esaki no ta algo facil pa trata cun’e. Mi tin casi dies aña ta haci e trabao aki, y nunca mi a yega di hayami den un situacion asina”, segun David Thompson, administrador na e Children’s Dental Surgery Center. Segun Thompson, semper durante un cirugia, tin un dentisa presente, un anestiologo y dos asistente. “Nos ta comprometi pa yuda un mucha tur dia. Esey ta nos mision, p’esey nos ta akinan. E ta algo riesgoso, no ta tur hende kier haci esaki”, el a agrega.
Pero tur loke famia di Daleyza ta pidi awo, ta contesta: con un simpel procedura dental por a caba den un tragedia asina?
“Nan no a bisa con el a muri y ni di kico el a muri”, Araceli a bisa.
Departamento di Polis di Stockton tin e caso bou investigacion.


text:
CARACAS.-- Oposishon venezolano a pidi su partidiarionan den henter e pais pa awe partisipá den un paro nashonal riba e kamindanan prinsipal di e pais komo parti di e agènda di protesta kontra gobièrnu di Nicolas Maduro. “Djaluna nos ta bai paralisá e pais ku un paro, of ku sentenáres di paro, teniendo na kuenta ku e paro su meta ta pa okupá kaminda públiko pasifikamentu i keda den resistensha henter dia”, segun deklarashon di e promé visepresidente di e Asamblea Nashonal, Freddy Guevara/ E yamamentu tin komo meta pa demostrá forsa i na mes momentu blòkia e kamindanan prinsipal di kada estado, segun Guevara a splika i kende a pidi pa atendé e yamamentu ku masha klaridat i disiplina no violento. E opositornan venezolano a kumpli 43 dia di protesta djasabra pasá ku un agènda di aktividatnan den henter e pais pa protestá kontra e gobièrnu chavista i entre otro kosnan, pidi elekshon. Djasabra a organisá mobilisashon pa uni manifestante di varios estado di Venezuela. For di Caracas a sali un karavanadenouto,konvoi i motorcycle te na e estado Vargas bisiña, ku a desaroyá sin problema. Den e kapital un grupo di persona ku a kana pa manifestá den e kamindanan prinsipal a ser plamá pa agentenan di seguridat. Otro grupo di opositor a sali for di Valencia pa join kompañeronan di Aragua, den un konsentrashon riba Campo Carabobo, pero forsanan di seguridat a blòkia akseso na e monument i a plama e manifestantenan ku gasnan lakrimógeno na varios punto di e outopista.
E protestanan a kuminsá despues ku e Tribunal Supremo, akusá di ta sirbi chavismo, a atribuí e funshonnan di e Asamblea Nashonal, kontrolá pa oposishon i konsiderá pa nan komo e úniko institushon demokrátiko di e pais. E oumento di tenshon i preshon riba kaya a oumentá aun mas ora ku Maduro a anunsiá ku a kuminsá e proseso konstituyente pa redaktá un Konstitushon nobo komo e “úniko” manera pa logra pas pero ku su opositornan ta mira komo un golpi di Estado i un manera pa e keda pa semper na poder. Algun di e manifestashonnan a bira violento, ku un saldo di 39 morto i sentenáres di herido i detenido.


text:
Di generacion pa generacion, cuido di wowo, experticio den bril di bista como tambe di solo tabata y ta un topico diario y di hopi importancia cerca famia Kok-Croes. Despues di 20 aña di e apertura oficial di Kok Optica den Wilhelminastraat, dia 21 di april proximo, famia Kok ta inaugura
Day: April 10, 2017
Hugo Themen y Americo Thijzen: Ta gana medaya di Oro den Campionato Masters Internacional na Venezuela
For di Asociacion Masters de Levantamiento de Pesas di Venezuela, Aruba a hanja invitación pa participa den e Campeonato Internacional Levantamiento de Pesas Masters y Campeonato Nacional Masters cu a tuma lugar for di 6 pa 9 di april 2017. E competencia mes a tuma lugar den Municipio di Guacara, Estado
Invitacion pa misa di grandi- y enfermonan na misa Birgen di Fatima Dakota
Pastoor Daniel Szpila, hunto cu Comision Organisado y Asistencia Social Dakota, ta invita parokianonan, pueblo di Dakota y Aruba en general pa asisti na un Santo Sacrificio di Misa dedica specialmente na nos hendenan grandi y nos enfermonan dialuna 17 di april 2017, di dos dia di Pasco di Resureccion,
Cuminsando cu triduo pascual riba Diahuebs Santo
E acostumbrado Peregrinacion Diabierna Santo ta tuma luga e aña aki manera custumber
Presidente di FIFA, Gianni Infantino: A triplifica inversion den futbol mundial pa desaroya proyectonan
RCA ta titula Campeon di Campeonato regular 2016- 2017
Hospital cu di 3 edicion di HOH Fun&Fit Walk/Run 2017
ABBA Powerade Finals: Red Machine ta sali campeon pa di 24 aña di nos baseball AA
Casi 6000 hende a disfruta di e di 7 Flip Flop Festival!
Recientemente, Aruba tabata den gara di e grandioso Flip Flop Festival. Pa ser exacto durante tres dia largo. Cuminsando cu e pre-party den Emotions cu Shermanology, sigi pa e evento principal na Bushiri Beach Arena y clausurando cu e fiesta na pool di Aruba Renaissance Hotel. E evento principal riba diasabra


text:
DETROIT, Merca – General Motors Co ta planea pa stop di ofrece vehiculonan na India pa fin di e aña aki y lo bende su operacionnan na Zuid Africa, e ultimo medidanan den un strategia pa concentra placa en efectivo y esfuersonan di ingenieria den menos mercado cu ta mas rendabel.
E compania di auto Mericano a bisa diahuebs cu nan lo asumi un cargo di 500 miyon di dollar den e di dos trimester pa e reestructuración di su operacionnan na India, Africa y Singapore.
Tambe lo cancela e mayor parti di un inversion planea di 1000 miyon di dollar pa construi den un liñanobo di vehiculonan di costo abao na India.
Rond di 200 miyon di dollar di cargo o ta un gasto en efectivo, GM a informa. E compania di Detroit a bisa cu nan ta spera cu e medidanan lo permiti awo 100 miyon di dollar pa aña den un sector di su negoshi global cu e aña pasa, a perde cerca di 800 miyon di dollar.
E presidente di GM, Dan Ammann, a bisa Reuters den un entrevista cu e ultimo anuncionan di reestructuración lo permiti GM concentra mas placa, esfuerso di ingenieria y tempo di gestion senior den expansion unda cu e compania ta fuerte, incluyendo e unidadnan na China y Norte America di vehiculonan urbano deportivo (SUV’s).
GM tambe a bisa cu lo inverta cerca di 600 miyon di dollar pa aña den esfuersonan pa desaroya vehiculonan autonomo y servicionan di transporte.
Fuente: http://lta.reuters.com


text:
Djasabra 7 di òktober i djaluna 9 di òktober 2017, respektivamente personal di ME (Mobile Eenheid) i personal di Mantenshon di órden públiko, a tene kontrol severo kontra ponementu di “Fever”. E kontròlnan aki a tuma lugá djasabra riba Schottegatweg West entre Post 5 ku Sto. Domingoweg alrededor di 03.20 or i djaluna riba Kaminda Dominico “Don” Martina entre 02.00 or pa 03.00 or di mardugá. Polis a kontrolá un total di:
- 86 persona;
- 35 outo;
- 41 motersaikel.
Polis a parti un total di 21 prosèsverbal pa e diferente infrakshon. Durante di e kontròlnan aki polis a konfiská kuater (4) motersaikel, kuater (4) skùter i un (1) outo, pa ponementu di “Fever” i tambe polis a kita un total di 21 motersaikel ku nan papel no tabata na òrdu.
E kontròlnan severo kontra ponementu di “Fever” aki ta kontinuá.


text:
Diseñador di stage
Tur aña Biblioteca Nacional Aruba ta trece apertura di su Festival di Buki pa Mucha den forma di un celebracion. Esaki cu un show espectacular presenta pa muchanan di scol cu musica, teatro, canto y baile. Coleganan di dept Audiovisual ta encarga cu audio y filmamento di e produccion y demas trabounan audiovisual. Nan ta produci un videoclip pa promocion y e aña aki tambe nan a traha e podium.
Pa cada tema un colega artista ta diseña un lomba di stage special den cuadro di e tema di biblioteca su Festival. Robert (Robby) Solognier ta e artista cu pa hopi aña caba ta diseña e lomba di e stage pa e ocasion special aki. Cada biaha Robby ta logra crea un ambiente teatral atractivo pa e show. E imahen nan cu Robby ta pinta ta conta un storia. E aña aki nos ta mira un paisahe tradicional cu un cas di cunucu caminda un mucha ta sinta lesa hunto cu su welo y wela. Robby Solognier ta traha riba paneelnan grandi cu verf di acryl y ta usa e tecnica di airbrush.
Ademas di e lomba di stage Robby a diseña un background y algun dibuho riba foam y pa e exposicion den hal di biblioteca. E exposicion aki ta den cuadro di festival di buki pa mucha.


text:
Por ta ya caba bo a dal un dushi banjo of bo a lesa bo buki favorito of bo a resa, pero toch bo no por pega sonjo.
Tin hopi motibo pakico bo no ta drumi bon. Si bo a caba di pasa den un experencia traumatico y bo ta pasando den hopi emocion, ta masha normal cu bo no ta drumi bon. Pero pa majoria hende preocupacion ta e motibo principal pakico nan no ta drumi bon.
Podise bo no por hasi masha hopi na e problema mes, pero aki nan tin algun tips cu por traha pa bo:
1. Esaki ta un ehercicio leuk, pa bo hasi’e cu 2 hende. Busca un hende cu bo ta confia. Si bo no tin un hende cu bo por confia, realisa cu ta bon pa bo busca amistad cu bo por confia. Si ta necesario, busca judansa profesional. Sinta cara cara pa otro y pone un holoshi pa ring despues di mei ora. Abo ta cuminsa conta e otro persona tur loke ta molestia of preocupa bo. E otro persona ta scucha y tin tur atencion pa bo den e mei ora aki. E ta sacudi su cabes y ta scucha cu su curason, pero no ta duna mucho comentario. Despues di mei ora boso ta cambia e rol y abo ta scucha e otro cu mes tanto atencion. Bo por palabra pa hasi esaki un biaha pa siman of pa luna. E ta alivia!
Majan nos ta duna bo un otro ehercicio… corda bin bek!


text:
Willemstad – Djamars awor, 26 di september 2017, lo tuma luga pa 10 or di mainta un reunión públiko den kual Minister di Tráfiko, Transporte i Planifikashon Urbano, Sra. Zita Jesus-Leito, lo deliberá ku Parlamentu riba futuro di e tres edifisionan di Kas di Kòrsou situá na Den Haag, Ulanda. Ta trata di dos kantor na Badhuisweg 173 i 175 i e residensha di e Minister Plenipotensiario na Wagenaarweg 3.
Na 2014 e Minister Plenipotensiario di e tempu ey, Marvelyne Wiels, a husga ku e edifisionan na Badhuisweg no por a fungi mas komo kantor ya ku nan estado di mantenshon tabata laga hopi di deseá i e opshon pa drechanan no tabata unu faktibel. Na september 2015 Sra. Wiels ku aprobashon di Gabinete Whiteman a sera un acuerdo pa vende tantu e dos kantornan komo e residensha di e Minister Plenipotensiario. Komokiera ku segun e proseso di konseho riba e venta tabata kanando, diferente fayo den e prosedura a ser konstatá i tambe wetando e desaroyonan polítiko den e período oktober 2016 te ku april 2017, kaminda den un periodo hopi kòrtiku 3 diferente Gobièrnu a sinta, no a logra paso meté e benta di e edifisionan na huisio di Parlamentu.
Entre tantu dos aña a pasa sin ku e tratamentu den Staten a tuma luga i pues sin ku a traspasá e edifisionan pa e kumpradonan. Den e akuerdo di venta tin pará ku aprobashon di Staten ta un kondishon primordial pa seya e benta. Pa e motibunan ya menshona e tratamentu den Staten no por a tuma lugá i na diferente okashon gobiernu tabata pidi pa e fecha di traspaso di e edifisionan keda prolongá. Ora kuna luna di yuni último a aserká e kumpradonan pa e siguiente prolongashon, nan a ninga di ko-operá i a anunsiá di lo hiba Gobièrnu dilanti. Pa evitá ku e kumpradonan lo a bira doño di e tres edifisionan Gobièrnu dia 14 di yüni 2017 sin pasa Parlamento a disolvé e akuerdo di kompraku e kumpradonan. Luna pasá e kumpradonan a entamá un kaso sivil kontra di Gobièrnu di Kòrsou den korte di promé instansha na Ulanda.
Nos leynan ta eksigí ku benta di bienes di pais mester di aprobashon previo di Parlamentu. Den e kaso aki Parlamentu no a ser konsultá manera debe ser dor di e Minister-presidente bou di ken henter e asunto aki a kuminsá na 2014, Sr. Ivar Asjes.
Pa por finalisá e proseso i tuma un desishon final riba e edifisionan, Sra. Zita Jesus-Leito djamars awor lo delibera i duna splikashon na parlamento pa despues Parlamento tuma un desishon final riba e benta di Kasnan di Korsou na Ulanda.